بڕیاری دادگای فیدرالی و بژاردەكانی هەرێم | MERI\nFebruary 26th, 2022 نوێترين بابه‌ت 0\nدادگای باڵای فیدراڵی عێراق لە 15ی شوباتی 2022 بڕیاریدا كە هەناردەکردنی نەوت لەلایەن حکومەتی هەرێمی کوردستانەوە كارێكی نادەستوورییە و گرێبەستەکانیان لەگەڵ کۆمپانیا نێودەوڵەتییەکان نایاسایین. ئینستیتیوتی مێری مێزگردێکی لەژێر ڕێنماییەکانی چاتام هاوس لە ڕێکەوتی 21 ی شوباتدا رێکخست بۆ تاوتوێکردنی بارودۆخی سیاسی عێراق و لێکەوتەکانی بڕیاری دادگای فیدراڵی و بژاردەكانی بەردەم هەرێمی كوردستان. لەو مێزگردەدا بژاردەیەك لە سیاسەت داڕێژەران و سیاسەتمەداران و ئەکادیمی و چالاکوانانی کۆمەڵگای مەدەنی ئامادەبوون. لەو راپۆرتەدا، پوختەی شیكردنەوەی تەوەرەكان و راسپاردەكان رووماڵ كراون.\nدیبەیتەكان لە چوارچێوەی دوو تەوەری سەرەكیدا ئەنجام دران:\nتەوەری یەکەم: سەربەخۆیی دارایی و ئابووری بۆ هەرێمی کوردستان یەکێکە لە کۆڵەگە سەرەکیەکانی مانەوەی وەک قەوارەیەکی نیمچە سەربەخۆ. هەرێمی کوردستان هەرێمێکی بەرخۆر (رەیعی)یە و بەشی زۆری پشتی داهاتی بە نەفت و گاز بەستووە. بۆیە، بڕیارەكەی دادگای فیدراڵی عێراق، كە چالاكیە نەوتیەكانی هەرێمی بە نایاسایی و نادەستووری وەسفكرد، گورزێك بوو بۆ هەڵتەكاندنی ئەو كۆڵەگەیە و بنكۆڵكردنی كیانی هەرێم و لاوازكردنی توانا دارایی و سیاسیە سەربەخۆیەكەی. ئەوەش دەیسەلمێنێ کە بڕیاری دادگا، كە قابیلی تانەلێدان یان پشتگوێخستن نیە، بڕیارێکی سیاسیە بە پلەی یەكەم. دەبێت هەرێمی كوردستان زۆر بە وریایی مامەڵە لەگەڵ بڕیارەكانی ئەو دادگایە بكات. پرسیارە گرنگە ئەوەیە: چارەسەر چیە؟ ئەركی سەركردەی هێزە كوردستانیەكان و حكومەتی هەرێمە كە بیر لە وەڵامی ئەو پرسیارە بكەنەوە. دوای بیركردنەوەی دەستەجەمعی، بڕیار بدەن لە رووی سیاسی و یاساییەوە لە ئاستی ناوەكی لە هەرێمی كوردستان و لە ئاستی عێراقی لە بەغدا و لە ئاستی نێودەوڵەتیدا چی بكرێت هەتا هەرێم بە كەمترین زیان لێیدەرچێ.\nتەوەری دووەم: لە کاتی هەڵبژاردنی ئۆكتۆبەری رابوردوو، سەرجەم پێكهاتەكانی عێراق بە پەرتەوازەیی چوونە دانگدانەوە. بەڵام لەوێ بەدوا، سوننەكان توانیان ناو ماڵی خۆیان ڕێکبخەنەوە و پۆستی سەرۆکی پەرلەمای مسۆگەر بكەن و ئێستاش ئامادەن بۆ دەستكەوتی زیاتر. ماڵی شیعە ئەگەر چی یەک ڕێزنین و ناکۆکیان هەیە و بەڵام هێشتا لە ناو یاریەکەدان و دەتوانن لە كۆتاییدا بگەنە رێكەوتنێك بۆ پێكهێنانی حكومەت و ناوماڵیان رێكبخەنەوە. هەرچی لایەنە کوردیەكانن، لە سەرەتادا بە پەیامی پۆزەتیف چوونە هەڵبژاردنەوە. سەرجەم هێزەکان جەختیان لەسەر یەکڕیزی دەکردەوە بەو ئامانجەی كە هەڵبژاردنەكان بكرێنە دەرفەتێك بۆ وەدەستهێنانەوەی مافەكانی هەرێم لە بەشە بودجە و چارەسەركردنی كێشەی ناوچە دابڕێندراوەكان و ماددەی ١٤٠ و كێشەكانی دیكە. بەڵام لە دوای هەڵبژاردن، هێزە كوردیەكان لەوەدا سەركەوتوو نەبوون و بە پەیڕەویكردنی سیاسەتی جیاكاری، بە قووڵیەوە لێكترازان. بەوەش پێكهاتەی كوردی بەبەراورد لەگەڵ ئەوانی دیكە گەورەترین باجی داوە. لە جاران زیاتر پەرتەوازە بوو. ئێستا پەیوەندیەکان، بە تایبەتی لە نێوان پارتی و یەکێتی، لە قۆناخی جیاکاریەوە گوازرایەوە بۆ ئاستی ململانێ لە بەغدا. لەگفتوگۆیەكاندا، لایەنی کوردی بە گشتی بێهێز دەرکەوتووە و كراوەتە سەری رمحێك بۆ یەكلاكردنەوەی ململانێیەكانی نێو هێزە شیعەكان. ئەوەش رێگەی خۆشكرد كە بەغدا بتوانێ لە ڕێگەی داداگا گورزی كەمەرشكێن لە كیانی هەرێم بوەشێنێ. دیارە كە دەرفەت لەبەردەمدا ماوە بۆ ئەوەی ئاراستەكان وەربگێڕدرێن و دۆخەكە باشتر بكەنەوە، بۆیە لێرەدا پرسیارەکە ئەوەیە: ئایا هێزە كوردیەکان چی بکەن بۆ ئەوەی باڵانسی پێشوو بگەڕێتەوە و هەرێم وەك شەریكێك لە بەغدا دەستپێخەر بێت و بتوانێ ڕێگە لە نەیارانی بگرێ كە كیانەكەی لاواز بكەن؟\nلە میانی دۆزینەوەی وەڵام بۆ ئەو پرسیارە سەرەكیانە، كۆمەڵێك بابەتی لێكبەستراو تاوتوێ كران، كە بڕگە سەرەكیەكانیان ئەوانەن، كە مەرج نیە هەموو ئامادەبووان لەسەریان كۆك بووبن بەڵام بۆ سوودی گشتی و بۆ دەوڵەمەندكردنی دیبەیتی بابەتیانە، لێرەدا بە راشكاوی باسكراونەتەوە:\n1) هەرێمی کوردستان لەبەردەم مەترسیەكی گەورەدایە و بە دوور نازانرێ کە تا ڕاددەی بێ ناوەرۆکی ( تفریغ) دەسەڵاتەکانی فیدارڵی بەسەردا بسەپێندرێت. بۆیە پێوستە هەموو لایەک لە خەمی ئەوەدابن کە چارەسەرێکی خێرا بدۆزرێتەوە بۆ ئەم کێشەیە، چونکە پەیوەندی و کاریگەری بەسەر تاک بەتاکی خەڵکی هەرێم هەیە. ئێستا كاتی ڕەخنە لەخۆگرتن و دۆزینەوەی رێگاچارە و هەنگاوی عەمەلیە، بەڵام كاتی ئەوە نیە گلەیی لە نەیارانی هەرێم بكرێ یان هێزە كوردیەكان لەنێوخۆدا خەریكی یەكتر تاوانباركردن بن.\n2) بڕیاری داداگای فیدراڵی بڕیارێکی سیاسی دژ بە هەرێمی کوردستان بوو كە زۆرینەی هێزە عێراقیە سوننە و شیعەكان پێی دڵخۆشن. ئەگەر لە ئێستاشدا بڕیارەكان نەخرێنە بواری جێبەجێكردنەوە، لەوانەیە مەترسیدارێتی بڕیارەکە زیاتر لە سەردەمی حکومەتەكانی ئایندەدا بە دیار بکەوێت.\n3) شایانی سەرنجە كە شێوازی بڕیارەکە مۆرکی لایەنی ئیقلیمی پێوەدیار بوو، بە تایبەتی ئێرانی. جولاندنی ئەو بابەتە دوای ساڵانێکی زۆر و دەرکردنی بڕیارەکە لەو کات و ساتەدا بەڵگەی حاشا هەڵنەگرن. حکومەتی ئێرانی بە ڕوونی هێز وحیزبە سیاسیەکان، بە تایبەتی پارتی و یەکێتی، ئاگادارکردۆتەوە کە نابێت بە تەنها هاوپەیمانی لەگەڵ یەک لایەنی شیعی دروست بکرێت. لە گفتوگۆیەكاندا جەختیان لە مەودای جیددیەتی بابەتەكەیان كردووەتەوە و پڕۆژەی پێكهێنانی حكومەتی زۆرینە لە عێراق، بەو شێوازەی سەدڕیەكان هەوڵی بۆ دەدەن، بە مەترسی دەزانن لەسەر ئاسایشی نەتەوەیی ئێرانی. بۆیە هەتا ڕاددەی ترساندن (تەهدیدكردن) پەیامیان بە هێزە كوردیەكان داوە كە هەرچی لەدەستیان بێت بۆ شكستپێهێنانی ئەو پڕۆژەیە دەیگرنەبەر. ئەو بۆچوونانەش لە ئەرزی واقیعدا گرنگن و دەبێ بە ووریاییەوە مامەڵەیان لەگەڵدا بكرێ.\n٤) پێکهێنانی هاوپەیمانی سێ قۆلی ( رەوتی سەدری، هێزە سوننەكان، پارتی) پەلەی تێداکرا و هەندێ كەس بە هەڵە وەسفی دەكات، بە تایبەتی کە پێشوەخت دەزانرا كە چ لە ناوەخۆی عێراق و چ لەلایەن دەوڵەتی ئێران دژایەتی دەکرێت. هاوكات لە رووی ستراتیژەوە، رەوتی سەدر ناسراون کە بەردەوام هەڵوێستە سیاسیەکانیان لە گۆڕانکاری دایە و بەبێ راوێژكردن لەگەڵ هاوپەیمانەكانیان بڕیاری گرنگ و لەناكاو دەدەن و هەموو کات چاوەڕوانی ئەوەیان لێدەکرێت کە چاو بە هاوپەیمانێتیەکانیان دابخشێننەوە. هاوكات رێكەوتنەكەی نێوان ئەو هاوپەیمانانە بە فەرمی بڵاو نەكراوەتەوە و ئەوەی ئاشكراش كراوە روون نیە و زۆر کەم باسی مافەکانی هەرێمیان تێدا کراوە و تا ئێستا میکانیزمی جێبەجێکردنی خودی ڕێکەوتنەكانیش رونن نیە.\n5) لە ئێستادا هەڵومەرجی سیاسی کوردو هەرێمی کوردستان لە هەڵومەرجی سوننەو شیعە خراپترە، چ لە بەغدا وە چ لەگەڵ دەوڵەتە هەرێمیەکان. لەوە ناچێ هێزو حیزبە كوردیەكان پێشوەختە ئاگاداری ئەو بڕیارەی داداگای فیدراڵی بووبن. ئەوەش یەكەم جار نیە و خافڵبوونی لەوجۆرە یان كورتهێنانی حیساباتی كوردی چەندین جار دووبارە بووەتەوە. زۆر جار هەژموونی دەوڵەتە هەرێمیەکان بەكەم دەزانرێت، لە كاتێكدا هەموو کات چارەنووسی کوردستان و بڕیارە نیشتیمانیەكانی عێراقی لە ژێر هەرەشە و کاریگەری نێگەتیفی ئەو هێزانەدایە. ئەگەر پارتی و یەکێتی خەریکی ئەوەن بەسەر یەکتری دا زال بن ئەوا بەغداش لەهەوڵی ئەوەدایە كە بەسەر هەردوکیاندا زال بێت. ئەگەر وا بڕوات دەبێت چاوەڕوانی بڕیاری تریش لە دادگای فیدراڵی لە بەغدا بکەین دژ بە هەرێم.\n6) جگە لە پارتی و یەکێتی، پارت و هێزەکانی دیكەی هەرێم بێلایەنیان هەڵبژاردووە لەو دۆخەی کە لە بەغدا ڕوودەدات، بە تایبەتی لە ناکۆکیەکانی پەیوەست بە پرۆسەی هەڵبژاردنی سەرۆکی کۆمار. بە پێچەوانەوەش راستە كە پرسیان پێنەکراوە و لە شاندەكانی هەرێم بۆ بەغدا بەشداریان پێنەكراوە.\n7) جگە لە کێشەی نێوان حیزبەکان، پەکخستنی دامودەزگاکانی هەرێم، بە تایبەتی پەرلەمان، كێشەیەكی سەرەكیە. دیارە خەڵکی هەرێمیش متمانەیان بەو حیزب و هێزانە لاواز بووە كە لە ئەنجامی هەڵبژاردنەکانی ئەو دواییە و دابەزینی ڕێژەی دەنگدان بەدەر دەكەون. باری خراپی گوزەرانی خەڵک و كێشەی مووچە و خزمەتگوزاریەکان، سەرەڕای بەرزبوونەوەی نرخی نەوت، وایکردووە کە خەڵکی هەرێمیش نیگەرانی خۆیان لە دژی بڕیارەكەی دادگای فیدرالی دەرنەبڕن.\n8) لە هەرێم کۆمەڵێک کێشەی تر لە پێشدانە، لەوانە شێوازی هەڵبژاردن، پێكهێنانەوەی کۆمیسیۆنی باڵای هەڵبژاردن و نووسینەوەی دەستوور. ئەگەر ئەوانەش لە نێوەخۆدا و بە ڕێککەوتن چارەسەر نەکرێن لێکترازانی زیاتریش درووست دەبێت.\n9) نوێنەرایەتی کورد لە بەغدا لاوازە، راگەیاندن و سنوورداربوونی دەنگی کوردی لە باقی عێراق خەریکە ڕۆلی خراپ دەبینێت. کاری پێکەوەیی زۆر لاوازە، زۆربەی نوێنەران لە بەغدا حزوریان زۆر کەمە و تەنیا وەك رۆژانی دەوامكردن هاتوچۆی پایتەخت دەكەن و تۆڕی پەیوەندیەكانیان سنووردارە و بۆیە كاریگەریشیان لەسەر رای گشتی و بڕیاری سیاسی سنووردارە.\n10) بەشداربووان پێیان وابوو پرۆسەی پێکهێنانی حکومەت لە بەغدا وا زوو تەواو نابێت و دوادەکەوێت، تا ناو ماڵی شیعە لە نێوان خۆیاندا ڕێک نەکەون و سەرۆک وەزیران دیاری نەکەن، پرۆسەی هەڵبژاردنی سەرۆک کۆماریش دوادەکەوێت.\nپێشنیازەکان بۆ چارەسەر\n١) ڕێکخستنی ناوماڵی کوردی، ئەوەش لە ڕێگەی دەست پێشخەریەک لەلایەن سەرۆكی پارتی دیموکراتی کوردستان، یان لەلایەن سەرۆکایەتی هەرێم، بۆ سەردانیکردنی حیزبەکان و کۆکردنەوەیان. یەکخستنەوەی هێزی پێشمەرگە و دامەزراوە لێكترازاوەكانی دیكە زۆر گرنگە.\n٢) ئاشتکردنەوەی هاوڵاتیانی هەرێمی کوردستان، بە دروستکردنەوەی پردی متمانە لە نێوان حکومەت و حیزبەکان، ئەوەش لە ڕێگەی یەکسانی کۆمەڵایەتی، دەست هەڵگرتن لە قۆرخکاری، دابینکردنی مووچە و باشكردنی خزمەتگوزاریەکان.\n٣) پێداچوونەوە بە پرۆسەی هاوپەیمانی سێ قۆڵی بکرێتەوە، ئاشتبوونەوە لە نێوماڵدا بکرێت و بابەتەکان بە شەخسەنە نەکرێت و ئالەنگاریەکان لەوە بە گەورەتر ببینن و بەیەک هێزەوە لە بەغدا کاربکەن. لەبەر ئەوەی ئێران هەژموونی تەواوی بەسەر دامەزراوە سەرەكیەكانی حوكمڕانی بەغدا هەیە، وا باشترە ڕاستەوخۆ گفتوگۆی لەگەڵ تەهران بکرێت بۆ ئەوەی كارئاسانی بكەن و کاریگەریان لەسەر گفتوگۆیەکان بۆ بەرژەوەندی هەرێمیش بێ لە بەغدا.\n٤) دەزگایەکی نیشتیمانی پێکبهێنرێت لە خەڵکانی پسپۆر لە بواری یاسایی و ئابووری و سیاسی بۆ داڕشتنی پڕۆژەیەک دژ بەو بڕیارەی دادگای فیدراڵی، چونکە ئەم بڕیارە هەم یاساییە و هەمیش ئابووری و سیاسیە. ئەو دەزگایە پێویستە هەر یەک پلانی نەبێت بەڵکو چەندین پلان دابڕێژێت و بیدات بە لێژنەی گفتوگۆ. ئەگەر ئەوەش نەکرا دەتوانرێت ڕۆلی پەرلەمان کارا بکرێتەوە و لەوێدا پڕۆسەكە بەدامەزراوە بکرێت.\n٥) هەوڵ بدرێت لێژنەیەکی گفتووگۆ لە خەڵکانی جۆراوجۆر و نوێنەرایەتی هەموو لایەنەکان پێکبهێنرێت. لۆبی بکرێت بۆ ئەوەی بە زووترین کات یاسای نەوت و گاز لە پەرلەمانی عێراق دەربچێت. هەر ئەو لێژنەیە لەگەڵ وڵاتانی دەوروبەر و ئەمریکا و هێزە هاوپەیمانەکانیش لۆبی بکات و بیانهێنێتە ناو پڕۆسەكە.\n٦) ئامادەکاری بکرێت بۆ سازان لەسەر پرۆسە و میكانیزمەكانی هەڵبژاردنی پەرلەمانی کوردستان، پێكهێنانی کۆمیسیۆنی هەڵبژاردن و داڕشتنی دەستوورێك بۆ هەرێم.\n٧) پێویستە حیزبەکان، ئەوانەی کە نوێنەریان لە پەرلەمانی بەغدا هەیە، هانی نوێنەرەكان بدەن كە ئامادە بن لە بەغدا بەردەوام كار بكەن یان ڕێگەیان پێ نەدریت كە زۆربە رۆژانی هەفتە لە هەرێم بن و كەمترین كات لە بەغدا بەسەر ببنە. بە پێچەوانەوە، پێویستە هەردەم كار بۆ پتەوكردنی پێگەی هەرێم و بڵاوكردنەوەی تۆری پەیوەندیەكانیان بن و بەردەوام خەریكی كاری لۆبی بن بۆ دۆزە سەرەكیەكانیان.\n٨) پێویستە ئۆپۆزیسیۆن پشتگوێ نەخرێ و لە پڕۆسە ستراتیژیە چارەنووسسازەكاندا بەشداریەكی كارای پێ بكرێ، خۆشی لەلای خۆیەوە بێ دەنگ نەبێت و هەوڵبدات ڕۆلی هەبێت و بەشداری تەواوی لە مەسەلە ستراتیژیەکاندا هەبیت.\n٩) گرنگی بە ڕۆلی تورکیا بدرێت و لە بواری نەوت و گازدا بەرچاو روونی هاوبەش هەبێ هەتا رێگە نەدرێت بڕیارەكانی دادگای فیدراڵی ببنە هۆكارێك بۆ رێگرتن لە هەناردەكردنی نەوت یان بنكۆڵكردنی هەرێم.\nئایدن مەعروف، بەرەی توركومانی و وەزیری كابینەی هەرێم\nئاكۆ محەمەد، تۆڕی میدیایی رووداو\nجەعفەر ئێمنكی، پارتی دسەعدی پیرە، یەکێتی نیشتیمانی کوردستان\nهیوا عوسمان، میدیاوان\nكاردۆ عومەر، بزوتنەوەی گۆڕان\nسەعدی پیرە، یەكێتی نیشتیمانی كوردستان\nعەبدولسەتار مەجید، كۆمەڵی دادگەری كوردستان\nفەرهاد عەلائەدین، ئەنجومەنی راوێژكارانی عێراق\nفوئاد سمایل، ئینستیتیوتی مێری\nنەوزاد هادی مەولود، راوێژكاری سەرۆكی هەرێم\nتەلار نوری، چالاكوانی كۆمەڵگای مەدەنی\nخەلیل ئیبراهیم مزوری، یەكگرتووی ئیسلامی


تەواوی خزمەتگوزارییەكانی 120 مەتری جێبەجێ دەكرێن\n:: PM:03:04:21/05/2020 \nساڵی رابردوو بێ ئەوەی بەشی ئاوەڕۆ و شەقامی خزمەتگوزاریی بەشی سێیەم و كۆتایی شەقامی بازنەیی 120 مەتری تەواو بكرێ. شەقامە سەرەكییەكە بەڕووی هاتوچۆی ئۆتۆمبێل كرایەوە كە رێی كەركووك بە رێی مووسڵ گرێ دەدات. ماوەیەكە كۆمپانیای جێبەجێكار دەستی بە جێبەجێكردنی ئەو بەشە كردووە كە بەهۆی رێوشوێنەكانی كۆرۆنا وەستێنرابوو.\n20 كیلۆمەتر شەقامی خزمەتگوزاری\nدرێژیی جووتسایدەكە 11 كیلۆمەتر بوو كە تەواو كراوە، بەڵام 22 كیلۆمەتر ئاوەڕۆ و 20 كیلۆمەتر رێی خزمەتگوزاریش لەخۆ دەگرێ، جگە لە هەشت خاڵی گرێدانی شەقامە سەرەكییەكە بە رێی خزمەتگوزاری و قیرتاو و شوستە و هێڵ و پەرژین و رووناكی.\nپەلەكردن لە كردنەوەی شەقامی 120 مەتری بۆ ئەوەبوو ئەو قەرەباڵغی و جەنجاڵییە نەمێنێت كە لە شەقامی 100 مەتری و زۆر لە شەقامەكانی سەنتەری پایتەخت هاتبووە كایەوە. لێك گرێدانی بازنەكە بووە هۆی ئەوەی لە بەشی باشوور و رۆژئاوای هەولێر قەرەباڵغی لە شەقامەكان نەمێنێت.\nبەشێكی بەرچاو لە خزمەتگوزارییەكانی مابوو تەواو بكرێن.\nئەمیر عەبدولخالق ئەحمەد بەڕێوەبەری پڕۆژەكانی رێ لە كۆمپانیای هێمن گرووپ بۆ "وشە" باسی لەوە كرد، لە كۆتایی ساڵی رابردوو لەبەر كارئاسانی هاتوچۆی ئۆتۆمبێل، پڕۆژەی 120 مەتری بە تەواوی كرایەوە، ئەگەرنا بەشێكی بەرچاو لە خزمەتگوزارییەكانی مابوو تەواو بكرێن.\nئەو روونی كردەوە لە مانگی شوباتەوە دەستیان بە جێبەجێكردنی ئەم بەشە كردەوە، بەڵام ئەو دۆخەی بەهۆی كۆرۆنا هاتە كایەوە، كارەكانیان بۆ ماوەیەك وەستا و لە 12ی نیسانەوە بە گوڕێكی زیاتر دەستیان پێ كردووەتەوە و بۆ كۆتایی ساڵ سەرجەم بڕگە و شەقامە خزمەتگوزارییەكان دەكرێنەوە.\nهاوکات ئەندازیار عەبدولواحید ئەحمەد سەرۆکی شارەوانی هەولێر بۆ "وشە" باسی لەوە کرد کە ئەو بەشەی شەقامی 120 مەتری کە شەقامە خزمەتگوزارییەکانی تەواو نەکرابوو لەچەندان شوێن قەرەباڵغی دروست کردبوو بەتایبەتی لە نێوان گەڕەکەکانی شارەوانی و فەرمانبەران و بەردەم مارکێتی شیلانە و چارەسەریی ئەو کێشەیەش تەنیا بە تەواوکردنی شەقامە خزمەتگوزارییەکان دەکرێت.\nپێمان باش بوو شان بەشانی بەشی یەکەمی 150 مەتری بەشە تەواونەکراوەکەی 120 مەتریش تەواو بکرێ\nئەو گوتی هەرچەندە هێمن گرووپ لە پڕۆژەی 150 مەتری خەریکی کارکردنە بەڵام پێیان باش بوو شان بەشانی ئەو پڕۆژەیە بەشە تەواونەکراوەکەی 120 مەتریش تەواو بکرێ بۆ ئەوەی لەگەڵ کردنەوەی قوتابخانەکان و ئاساییبوونەوەی دەوام کێشەی هاتوچۆ نەیەتە کایەوە.\nلە ساڵی 2010 لە لایەن كۆمپانیایەكی توركی دەست بە جێبەجێكردنی پڕۆژەی شەقامی بازنەیی 120 مەتری كرا. ئەو بەشەی كە ئێستە كۆمپانیای هێمن گرووپ خەریكی جێبەجێكردنی خزمەتگوزارییەكانیەتی، بە كۆمپانیای ئیكینجلەری توركیا هاتبووە سپاردن. كۆمپانیاكە توانی پردە سەرەكییەكان و بەگشتی 55%ی پڕۆژەكە بنیات بنێت، بەڵام دواتر بەهۆی دابین نەكردنی بودجە لە لایەن حكوومەتی هەرێمی كوردستان، پڕۆژەكەی جێهێشت.\nئەو بەشەی پڕۆژەكە هەر لەسەر ناوی كۆمپانیا توركییەكە بوو، تا لە ئایاری ساڵی 2019 وەزارەتی شارەوانی و گەشتوگوزار پڕۆژەكەی وەرگرتەوە و رادەستی هێمن گرووپی كرد كە بەشەكانی تری 120 مەتری تەواو كردبوو.\nئەو كۆمپانیا خۆماڵییەی پڕۆژەكەی پێ هاتبووە سپاردن بۆ تەواوكردنی پڕۆژەكە، پشت بە بودجەی خۆی دەبەستێت و وەك ئەمیر عەبدولخالق خستیەڕوو، یەك فلسیشیان لە حكوومەت وەرنەگرتووە. ئەو روونی كردەوە تەنیا لە ساڵی 2016 هەندێك بودجەیان بۆ دابین كرا، ئەگەرنا بەشی زۆری بودجەی پڕۆژەی 120 مەتری بە قەرز جێبەجی كراوە و تەنانەت بەشی یەكەمی پڕۆژەی شەقامی بازنەیی 150 مەتریش هەر لەسەر گیرفانی خۆیان جێبەجێی دەكەن.\nبودجەی تەرخانكراو بۆ ئەم پڕۆژە ستراتیجییە بریتی بووە لە 402 ملیۆن دۆلار.\nبەشی یەكەمی شەقامی بازنەیی 120 مەتری بە گوژمەی 169 ملیۆن دۆلار بەشی دووەم بە گوژمەی 145 ملیۆن دۆلار جێبەجێ كراوە و بەشی سێیەمیش كە ئەمساڵ خزمەتگوزارییەكانی تەواو دەكرێ، بە گوژمەی 88 ملیۆن دۆلار جێبەجێ دەكرێت. بەوپێیە كۆی بودجەی تەرخانكراو بۆ ئەم پڕۆژە ستراتیجییە بریتی بووە لە 402 ملیۆن دۆلار.\nبەشی یەكەمی پڕۆژەی 150 مەتریش كە لە كۆتایی ئەمساڵدا تەواو دەكرێ و درێژیی هەرسایدێكی 10 كیلۆمەترە و و بەسەرجەم رێ خزمەتگوزارییەكانەوە دەگاتە 50 كیلۆمەتر، رێی بەحركە بە رێی شەقڵاوە گرێ دەدات و بەگوژمەی 131 ملیۆن دۆلار جێبەجێ دەكرێ. بودجەی ئەم پڕۆژەیەش لەسەر گیرفانی كۆمپانیای جێبەجێكارە و لە داهاتوودا كە باری دارایی حكوومەت باش بوو، پارەكەی بۆ دەگەڕێنرێتەوە.\nكۆی پڕۆژەی 120 و 150 مەتری\nدرێژیی پڕۆژەی 120 مەتری 38 كیلۆمەترە. ئەو بەشەی رێی مووسڵ بە رێی شەقڵاوە گرێ دەدات، 16 كیلۆمەترە كە لە ساڵی 2016 كۆتایی هات، ئەو بەشەیش رێی شەقڵاوە بە رێی كۆیە و پاشان كەركووك گرێ دەدات بە درێژیی 11 كیلۆمەترە كە لە ئایاری ساڵی 2019 تەواو كرا.\nشەقامە سەرەكییەكەی ئەو بەشە كۆتایی ساڵی رابردوو كرایەوە\nبەشە كۆتاكەش بە درێژیی 11 كیلۆمەتر رێی كەركووك بە رێی مووسڵ گرێ دەدات. شەقامە سەرەكییەكەی ئەو بەشە كۆتایی ساڵی رابردوو كرایەوە و بەشە خزمەتگوزارییەكانیشی ئێستە لە جێبەجێكردندایە.\nشەقامی 150 مەتری ھەولێر كە پڕۆژەیەكی تری ستراتیجی گرینگە و لە نیسانی 2019ەوە دەست بە جێبەجێكردنی كراوە، درێژییەكەی 70 كیلۆمەترە و زۆربەی ناوچەكانی دەوروبەری ھەولێر بە سەنتەری شارەوە دەبەستێتەوە.\nرەنگە پرسیاری ئەوە بكرێ بۆچی بەشێك لە شەقامی بازنەیی 120 مەتری بە دارو سەوزایی جوان كراوە، بەڵام بەشەكانی تر هیچ خزمەتگوزارییەكی سەوزایی پێشكەش نەكراوە.\nلێپرسراوەكەی كۆمپانیای هێمن گرووپ دەڵێ، لەو گرێبەستەی لەگەڵ حكوومەتدا واژوویان كردووە، تەنیا بەشی دووەمی پڕۆژەی 120 مەتری واتە رێی شەقڵاوە تا رێی كەركووك تەندەرەكە سەوزایی لەخۆ دەگرت، بۆیەش جێبەجێیان كردووە، بەڵام ئەركی سەوزكردنی بەشەكانی تری پڕۆژەكە لە ئەستۆی كۆمپانیا نییە.\nگرنگترین پڕۆژەی ئاوەدانكردنەوەی هەرێمی كوردستانە كە لەسەر دەستی كۆمپانیای خۆماڵیی جێبەجی كراوە.\nبەڵام سەرۆکی شارەوانی هەولێر پێداگرە لە پەرەپێدانی سەوزایی لە هەولێری پایتەخت و دەڵێت بە گوێرەی توانای دارایی پەرەی پێ دەدەن و بەڕێوەبەرایەتی ئەندازەی پارکەکان لەو رووەوە هەنگاوی رژدی ناوە و لە داهاتوودا سەرجەم بەشەکانی شەقامەکە سەوز دەکەن.\nكۆمپانیای هێمن گرووپ یەكێك بوو لە گرنگترین ئەو كۆمپانیایانەی لە سەردەمی تەنگژەی دارایی بە بودجەی خۆی قۆڵی لە جێبەجێكردنی ئەم پڕۆژە ستراتیجییە هەڵماڵی. 120 مەتری گرنگترین پڕۆژەی ئاوەدانكردنەوەی هەرێمی كوردستانە كە لەسەر دەستی كۆمپانیای خۆماڵیی جێبەجی كراوە.


نامه‌ی باوكێك بۆ منداڵه‌كه‌ی | پایگاه اطلاع رسانی اصلاح\nنامه‌ی باوكێك بۆ منداڵه‌كه‌ی (14,151)\nهیوادارم هاوارنەکەى بەسەرما، مرۆڤی پیر، هەستى زۆر ناسکە و زووش زویر ئەبێت.\nکاتێک گوێم گران بوو لەوە تـێنەگەیشتم کە پیم ئەڵــێیت، هاوارمەکە بە سەرما، تکا ئەکەم بۆم دووبارە بکەرەوە.\n... ... جەرگەکەم لێم ببورە، لەمەش زیاتر پیر ئەبم\nکاتــێک ئەژنۆکانم بێ‌هێز ئەبن، هیوادارم یارمەتیم بدەیت تا هەستم، وەک چۆن من یارمەتیم دای تا پێت گرت. ئارام بە لەگەڵم.\nکە هەندیک جار لەبەرخۆمەوە وڕینەم کرد، هیوادارم گوێم لێبگریت و گاڵتەت لێ نەیەت، ئەها تۆش بەمنداڵی، کە داواى میزەڵانێکت ئەکرد هەر ئەتوت و ئەتوتەوە! من قەت تاقەتم لە ورتە ورت و گڕوگاڵت نەئەچوو!\nبمبەخشە ئەگەر بۆنم ناخۆش بوو، بۆنم وەک بۆنى هەر پیرێکی تر وایە، زۆرم لێمەکە بۆ خۆشتن، لەشم لاوازە، مرۆڤ کەپیر بوو زوو سەرمای ئەبیت و نەخۆش ئەکەوێت. لێم تــێبگەو توڕە مەبە، ئەها بە منداڵی کوناوکون ڕامئەکرد بەدواتا، چونکە نەتئەویست خۆت بشۆیت و خۆت ئەشاردەوە. ڕۆڵەکەم ئەزانم ئیشت زۆرە، بەڵام خۆزگە ئەگەر کاتی زیایەت ئەبوو، قسەت لەگەڵ ئەکردم، ئەگەر بۆ چەند خولەکیش بێت زۆرە، من هەمیشە تەنهام و لەگەڵ خۆمم.\nکاتێک دیت ئیدی نەخۆش ئەکەوم و ئەکەومە سەرجێگا. هیوادارم بە تەحەمول بیت لەگەڵم و ئاگات لێم بێت. ئەبێت بمبووری ئەگەر بێ مەبەست جێگەکەم تەڕ کرد، یان خۆم پیس کرد، ئەوەندەم نەماوە لەژیان ئەم ماوەیە سەبربگرە لەگەڵم.\nهەر چۆنێک بێت، نامەوێت لەوە زیاتر بژیم، وەختـێک سەرەی مردنم دیت، هیوادارم دەستم بگریت و هێزم بدەیتێ تا بتوانم بمرم. خەمت نەبیت، ئەگەر لەودنیا خودام بینی، بۆت ئەپاڕێمەوەو داوا ئەکەم ئاگای لێت بێت.\nئاخ بو ئه و هه ناسی که تی بگه یه ت لو ده نگه به راستی برایان وخوشانی ئازیزو ئیمانی جی خویه تی که هه رو ه کو مندالی کی وردو ساویلکه خزمه تاری دایک وباب یا هه ردوکیان بیت تا ایشلاه بکه وینه به ر ئه و ره حمه تی ه خوای گه وره به لینی داوه به ئیمانداران.ایشلاه


◄ ئەنجام: 632 تۆمار دۆزرایەوە، لاپەڕە 1 لە 64 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\nنووسەر: د.یاسین عەبدلکەریم بکار (پزیشکی دەروونی) [ زۆرتر... 👁] 📕 ✖ 0 0 ✔ 99% ✍ هـ.ت. 10-2-2018 20:07:03\n👁 ئەم بابەتە 11,750 جار بینراوە\n📅 کاتی تۆمارکردن Nov 28 2018 8:52AM\nکەمال زەنگەنە [ زۆرتر... 👁] 📕 ✖ 0 0 ✔ 99% ✍ ز.س. 28-11-2018 8:52:57\n📅 کاتی تۆمارکردن Jan 26 2019 1:03PM\nBy: Hemn Namiq Jameel (Hemn Merany) Thesis submit [ زۆرتر... 👁] 📕 ✖ 0 0 ✔ 99% ✍ ز.س. 26-1-2019 13:03:12\nBy: Hans Eivind Dalsbø Master’s Thesis in Politic [ زۆرتر... 👁] 📕 ✖ 0 0 ✔ 99% ✍ ز.س. 26-1-2019 13:03:11\n📅 کاتی تۆمارکردن Sep 20 2013 3:32PM\nS. G. Dunn Compte d'auteur 1919 [ زۆرتر... 👁] 📕 ✖ 0 0 ✔ 94% ✍ هـ.ب. 20-9-2013 15:32:33\n📅 کاتی تۆمارکردن Sep 21 2013 10:43PM\nBarzoo Eliassi Mid Sweden University 2010, Öster [ زۆرتر... 👁] ✖ 📕 ✖ 0 0 ✔ 74% ✍ هـ.ب. 21-9-2013 22:43:40\nBy: Christopher M. Couch Submitted in partial ful [ زۆرتر... 👁] 📕 ✖ 0 0 ✔ 99% ✍ ز.س. 26-1-2019 13:03:11


پەرلەمانتارێكی كۆمەڵ: حكومەتی هەرێم نۆكەری ئێران و توركیایە\nسۆران عومەر، پەرلەمانتاری كۆمەڵی ئیسلامی لەپەرلەمانی كوردستان، حكومەتی هەرێم تۆمەتباردەكات بەوەی كە "نۆكەر"ی وڵاتانی ئێران و توركیایە. ئەو دەڵێت؛ ئەمڕۆ لەكاتێكدا كابینەی نوێ سوێندیان خوارد كە پارێزگاری لەخاكی كوردستان بكەن، ئێران بۆردومانی دەڤەری برادۆستی كردو هاوڵاتییەكی شەهیدو سێی دیكەی بریندار كرد.\nئاوێنە: سۆران عومەر، لە نوسینێكدا لە لاپەڕەی خۆی لەفەیسوك رایگەیاند"ئەمڕۆ(چوارشەممە) لەوکاتەدا کە کابینەی نوێ سوێندیان خوارد و وتیان: سوێند بەخوای گەورە یەکێتی گەل و خاکی کوردستان دەپارێزین! تۆپخانەکانی ئێران بۆردومانی دەڤەری برادۆستی کردو ھاوڵاتییەکی شەھیدو سێی دیکەی بریندار کرد."\nئەو پەرلەمانتارە وتوشیەتی"ئەمە دەرئەنجامی بێ سیادەیی و نۆکەری حکومەتی ھەرێمە بۆ ئێران و تورکیا و بەچاوساخی و ڕەزامەندی ئەوان بۆردومان دەکرێین!"\nئەوەشی خستۆتەڕو"ئیدانەی ئەم دەستدرێژی و خوێنڕشتنەی ھاوڵاتیانی ھەرێمی کوردستان دەکەین و پارێزگاری خەڵک و خاکی کوردستان ئەرکی حکومەتی ھەرێمە کە بەداخەوە نەک نایانپارێزن و بێ ھەڵوێستن بەڵکو تەسلیم و نۆکەری ئەو وڵاتانەشن!"\nكەشناسی هەرێم: سبەی پلەكانی گەرما بەرزدەبنەوە \nكەشناسی هەرێم: گوڕی بومەلەرزەكەی دهۆك 4.3 پلە بوە \nتەقتەق..لە روداوێكی هاتوچۆدا كەسێك گیانی لەدەستدا


عەلی شەریعەتی - ویکیپیدیا، ئینسایکڵۆپیدیای ئازاد\nعەلی مەزینانی شەریعەتی (بە فارسی: علی شریعتی مزینانی؛ لەدایکبووی ١٩٣٣–مردووی ١٩٧٧) بیرمەند، فەیلەسووف، کۆمەڵناس، شاعیر و نووسەرێکی موسوڵمانی ئێرانی بوو.\n٢ بەرھەمەکانی شەریعەتی\n٣ شەریعەتی بە کوردی\n٤ گاڵتە بە شەریعەتی\nشەریعەتی لە دێی کاھەک لە نزیکی شاری سەبزەوار لە دایکبووە، شەریعەتی ڕۆڵێکی گرینگی بوو لە شۆڕشی ئیسلامیی ئێران و ژیانەوەی بڕوای شێعە لە کۆمەڵگای ئێران.\nلە ژیانی گەنجێتیدا چووەتە نێو بزووتنەوەی مصدق و وەکوو مامۆستا کاری کردوو و دووجار دەستبەسەر کراوە لە کاتی خوێندنیدا لە زانکۆ، دەست بەسەر کرا لە پاریس دوای ئەوەی بەشداری کرد لە خۆپیشاندانێک.\nئیسلام و مرۆڤ\nئایین دژی ئایین\nلە کوێوە دەست پێ بکەین؟\nئیسلام و قوتابخانەکانی خۆرئاوا\nشەریعەتی بە کوردیدەستکاری\nسەرەتای وەرگێڕانی بەرھەمەکانى شەریعەتی بۆ کوردی لەلایەن نووسەر و شاعیری کورد ھەژار موکریانی بوو بە چوار نامیلکەی عەلی شەریعەتی دەستی پێ کرد و دواتر کەسانی تریش بەرھەمەکانی تری ئەویان وەرگێڕایە سەر زمانی کوردی.\nگاڵتە بە شەریعەتیدەستکاری\nلە ماوەی ساڵانی ٢٠١١ تا ٢٠١٢دا شەپۆلێکی گاڵتە بە شەریعەتی لە ئێراندا ڕێ کەوت و ژمارەیەکی زۆر نوکتە بۆ شەریعەتی ساز کرا ئەم نوکتانە کار دانەوەی جۆراوجۆریان لێ کەوتەوە. بڕێک لە کەسانی بنەماڵەکەی وەکوو کوڕەکەی ئەو نوکتانەیان بە نالەبار زانی، کچەکەی لە کاردانەوەیەکدا وتی ئەو نوکتانە زۆرێکیان جوان و پێکەنینین. بڕێک لە میدیا ئێرانییەکان، بە تایبەت باڵی ڕاستی ئێران ئەو نوکتانەیان مەحکووم کرد.\n^ "وەشانی ئەرشیڤکراو". Archived from the original on ٨ی تشرینی یەکەمی ٢٠١٦. Retrieved ١٧ی حوزەیرانی ٢٠١٣. Check date values in: |accessdate=, |archivedate= (help)\n^ "وەشانی ئەرشیڤکراو". Archived from the original on ١٧ی ئازاری ٢٠١٣. Retrieved ١٧ی حوزەیرانی ٢٠١٣. Check date values in: |accessdate=, |archivedate= (help) ١٧ی ئازاری ٢٠١٣ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ٢٩ی ئایاری ٢٠١٣. Retrieved ١٧ی حوزەیرانی ٢٠١٣. Check date values in: |accessdate=, |archivedate= (help) ٢٩ی ئایاری ٢٠١٣ لە وەیبەک مەشین، ئەرشیڤ کراوە.\n^ "جوک‌ھای شریعتی از دیار باقی!".\n^ "شریعتی و فلسفھ". ٢٩ی تشرینی یەکەمی ٢٠٢٠ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ٣ی کانوونی دووەمی ٢٠١٧. Retrieved ١١ی نیسانی ٢٠١٦. Check date values in: |access-date=, |archive-date= (help)\nوەرگیراو لە «https://ckb.wikipedia.org/w/index.php?title=عەلی_شەریعەتی&oldid=901208»\nدواجار لە ١٩:٤٤ی ٤ی شوباتی ٢٠٢٢ دەستکاری کراوە


بەریتانیا خۆی بۆ گەورەترین هەڵمەتی کوتان ئامادە دەکات کە لە سەرانسەری جیهانەوە چاودێری دەکرێت\nئەو ڤاکسینەی ڤایرۆسی کۆرۆنا کە لەلایەن کۆمپانیای دەرمانسازی فایزەری ئەمەریکایی و بایۆنتێکی ئەڵمانییەوە دروست کراوە ئەمڕۆ یەکشەممە لە ساردکەرەوەی تایبەتدا ڕەوانەی نەخۆشخانەکانی سەرانسەری بەریتانیا کرا، دوو ڕۆژ بەر لە دەستپێکردنی گەورەترین هەڵمەتی کوتان لەو وڵاتەدا کە زۆر بە وردی لە سەرانسەری جیهانەوە چاودێری دەکرێت.\nچاوەڕوان دەکرێت نزیکەی 800 هەزار بەشی ڤاکسینەکە ئامادە بکرێت بۆ ڕۆژی سێشەممە کە هەڵمەتەکە دەستپێدەکات. وەزیری تەندروستی بەریتانیا مات هانکۆک ئەو ڕۆژەی هاوشێوەی ڕۆژی سەرکەوتن لە جەنگی جیهانی دووهەم وەسف کردووە.\nپرۆفیسۆر ستیڤن پۆویس بەڕێوەبەری تەندروستی نیشتمانی ئینگەلتەرا NHS ڕایگەیاند " سەرەڕای ئاڵۆزییە زۆرەکان، نەخۆشخانەکان لە ڕۆژی سێشەممەوە دەستدەکەن بە قۆناغی یەکەمی گەورەترین هەڵمەتی کوتان لە مێژووی وڵاتەکەماندا ".\nهەفتەی ڕابوردوو بەریتانیا بوو بە یەکەم وڵات کە بەکارهێنانی ڤاکسینەکەی فایزەر- بایۆنتێک پەسەند بکات. لە قۆناغی تاقیکردنەوەکاندا ئەو ڤاکسینە %95 کاریگەریی نیشان داوە.\nکوتانی دژ بە ڤایرۆسی کۆرۆنا لە ڕۆژی سێشەممە لە نزیکەی 50 بنکەی تەندروستی ئینگەلتەرا دەستپێدەکات. سکۆتلەندا، وێڵس و ئیرلەندای باکوریش هەمان ڕۆژ دەست بە هەڵمەتی کوتان دەکەن.\nحکومەت و دەزگا تەندروستیەکانی جیهان چاودێری بەرنامەی کوتانی بەریتانیا دەکەن بۆ ئەوەی تێبینی سەرکەوتن و شکستەکانی بکەن و پلانی خۆیان لەسەر ئەوە دابنێن. ویلایەتە یەکگرتووەکانی ئەمەریکاش هیوادارە لە کۆتایی ئەم مانگەدا دەست بە هەڵمەتی کوتان بکات. لە هەمان کاتیشدا دەسەڵاتدارانی بەریتانی تاوتوێی ئەو ڤاکسینانەی کە لەلایەن کۆمپانیاکانی مۆدێرنا و زانکۆی ئەسترازێنێکا - ئۆکسفۆردەوە دروست کراون دەکات .\nڕوسیاش لە ڕۆژی شەممە دەستیکرد بە کوتانی هەزاران پزیشک، مامۆستا و کەسانی تر لە دەیان بنکەی تەندروستی مۆسکۆ بە ڤاکسینی Sputnik V ی دروستکراوی ڕوسیایی کە لەم هاوینەدا پاش تاقیکردنەوەکانی لەسەر دەیان کەس لەو وڵاتەدا پەسەند کرا.


چونا پێشمەرگەیێ رۆژ و بێدەنگیا حكومەتا كوردستانێ – Sibehî سبەھی\nچونا پێشمەرگەیێ رۆژ و بێدەنگیا حكومەتا كوردستانێ\nچونا پێشمه‌رگه‌یێن ڕۆژ بۆ ڕۆژئاڤایێ كوردستانێ گه‌له‌ک ئاوایان تێ گۆتوبێژ کرن. پەیەدە دده خوویاکرن کو چ هێزه‌ک پێشمه‌رگه ده‌رباسیڕۆژئاڤا نه‌بوویه، ژ ئالیه‌ک دن ڤە نوونه‌رێ ئەمریکا یێ ژبۆ کارووبارێن سوریێ (جێمس جەفری) د داخوویانیه‌کا خوە دا ئاشكەرە كرکو پێشمه‌رگه‌یێن ڕۆژ ده‌رباسی ڕۆژاڤایێکوردستانێ بوونه.\nل گۆر هندده‌ک چاڤکانیان، پێشمه‌رگه ده‌رباس بوونه لێ جاردن شووندا ڤه‌گه‌ریانه.\nد ڤێ ده‌ربارێ ده به‌رپرسێن ترکیا و مه‌دیا ترکی هنده‌ک ئاگاهداریان به‌لاڤ دکن. ئەو دبێژن كو ترکیا بگه‌رمی ل مژارا ده‌رباسبوونا پێشمه‌رگه‌یێن ڕۆژ دنێره. ئەمریکا ژی دخوازه کو پێشمه‌رگه ده‌رباسی ڕۆژاڤایێ کوردستانێ ببە و ل ده‌ڤه‌رێن سنۆرێ ناڤبه‌را ترکیا و کوردستانا ڕۆژاڤا ده بێنه بجھکرن .\nهنده‌ک چاڤکانیێن ژ حوکومه‌تا ترکیا د گه‌ل ڕۆژناما حوریه‌تی ئاخڤینه و دانه خویاکرن کو هنده‌ک لڤ و تەڤگەر ل هه‌رێمێ چێدبن و ئه‌و ژ وان ئاگاهدارن. به‌رپرسه‌کێ ترکیا دبێژە كو د ڤێ ده‌ربارێ ده ممکنه چوویین و هاتنه‌ک د ناڤبه‌را ئه‌نقه‌ره و هه‌ولێر ده پێکوه‌رە.\nپسپۆرێ ته‌رۆرێ ل ترکیا، عەبدولا ئاگار دبێژه: ئارمانجا ده‌رباسبوونا پێشمه‌رگه‌یان ژبۆ ڕۆژاڤا ئه‌وه کو ئۆپه‌راسیۆنا ترکیا (ئۆپەراسیۆنا رۆژھەلاتا فراتێ) بده سه‌کناندن. پرسگرێکا ترکیا نه ته‌نێ گەفێن ل سه‌ر سنۆرانه. پرس نه پرسا ەمنئەیتا سنۆره. ترکیا دخوازه حمایا ئەمریكا ل سه‌ر پکک/پیدێ ڕاکه.\nد ڤێ ده‌ربارێ ده هه‌تا نها چ به‌رپرسه‌ک یێ هه‌رێما کوردستانێ داخوویانیه‌ک ڕانه‌گهاندیه. ب ئاوایه‌ک دن بێ ده‌نگیا حوکومه‌تا کوردستانێ د ڤێ ده‌ربارێ ده به‌رده‌وامه.


٣١٪ ژنانی بریتانیا واز لە ئۆتۆمبێل دەهێنن و پاسکیل دەکەنە جێگرەوەی\n2021/08/02 211 جار بینراوە\nبە پێی ئەنجامی راپرسیەکی کۆمەڵەی پاسکیل سواری برتانیا ٣١٪ ژنان لەو وڵاتە وازیان لە لێخوڕینی ئۆتۆمبیل هێناوەو لێخوڕینی پاسکیلیان کردوەتە جێگرەوەی.\nچەندین کەسایەتی دیاری ئەو وڵاتە بە بڵاوکردنەوەی وێنەکانیان لە گەڵ پاسکیلەکانیان پشتیوانی خۆیان دەربڕیوە بۆئەم پرۆژیەیی ژنان دەستیان داوەتێ، ئەوەی لە ئەنجامی راپرسی و توێژینەکەوە دەرکەوتەوە لەکاتی بڵاوبونەوەی ڤایرۆسی کۆرۆنا زیاتر خواست لەسەر لێخوڕینی پاسکیل لەلایەن ژنانەوە هاتۆتەبون.\nژنان لە توێژینەوەکە باسیان لەوەکردوە پاسکیل سواری زۆر نێرسالارییە و هەندێک جار لەوانەیە ژنان هەست بە ئاسودەیی تەواو ناکەن لە کاتی لێخوڕیندا بەشێوەیەک دەڵین هەندێک جار هەست دەکەیەن لە پێشبڕێکداین بۆ گەشتن.\nکۆمەڵەی پاسکیل سواری بەریتانیا لە مانگی شوباتی ٢٠٢١ راپرسییەکەی خۆی دەستپێکرد بۆ تێگەیشتن لە پاسکیل سواری ژنان و کاریگەری پەتایی کۆرۆنا، زیاتر لە سێ هەزار و ٤٠٠ کەس لە بەشداربوانی وەڵامدانەوە، کە لە هەر چوار نەتەوەی بەریتانیان، وەڵامیان دانەوە.\nهاوکات بەشداربوان ئەمە رێگەیەکی سادە دەزانن بۆ کەمکردنەوەی شوێن پێی کاربۆنەکان و کەمکردنەوەی پیسی و وەرزشکردنی زیاتر و باشترکردنی تەندروستیان.\nژمارەی سەردان 314,412 ژمارەی میوان 19


ڕەنگە بە بەردەستکردنی چەند ئەپێک لە وەشانی نوێی macOS ـدا، ئەپڵ کۆتایی بە ئەپی iTunes بهێنێت – کەی ئای تی ئێن\nئەپ و نەرمەکاڵا 12, نیسان 2019\nدەگمەنە یەکێک لە ئێمە بۆ ڕۆژێک ئەپی بەڕێوەبەری تایبەت بە ڕەنگاڵەکان (iTunes) ـی بەکار نەهێنابێت یاخود ئاشنای نەبووبێت. بەڵام ڕەنگە ئەپڵ لە ئێستاوە کار لەسەر کۆتایی هێنانی ئەپەکە بکات، ئەویش بە بەردەستکردنی چەند ئەپێک بۆ چەند بەشێکی نێو iTunes لە وەشانی نوێی macOS ـدا.\nپێگەی 9to5Mac لە ڕاپۆرتێکدا ڕایگەیاند کە وەشانی نوێی macOS 10.15 خاوەنی ئەپە نوێیەکانی Music و Podcasts و Books دەبن، ئەمە لە کاتێکدا هەر 3 خزمەتگوزارییەکە لە ناوخۆی ئەپی iTunes ـدا بوونیان هەیە. هەروەها پێگەکە ئاشکرای کردووە ئەپی تایبەت بە کتێبە ئەلکترۆنییەکانی Books لە وەشانە نوێیەکەی macOS ـدا خاوەن ڕووکارێکی جیاوازتر دەبێت وەک لە ئەپی Books ـی iOS. هەروەها ئەپەکە خاوەن بەشەکانی کتێبخانە و کۆگای کتێب و کتێبە ئەلکترۆنییەکان دەبێت.\nدەربارەی ئەپە نوێیەکانی Music و Podcasts، وا پێشبینی دەکرێت ئەپڵ تەکنەلۆژیای Marzipan بەکاربهێنێت بۆ درووستکردنیان بۆ وەشانی نوێی macOS 10.15 و خاوەن ڕووکارێکی جیاواز بن. تەکنەلۆژیاکە تایبەتە بە گواستنەوەی ئەپی خوازراو لە ئایپادەوە بۆ macOS بە بەکارهێنانی کەمترین کۆد. بەڵام ڕوون نییە ئایا ئەپڵ تەکنەلۆژیاکە بۆ درووستکردنی ئەپی Books ـیش بەکار دەهێنێت یاخود نا.\nدەربارەی لە ناو چوونی یەکجاری ئەپی iTunes ـیش، ڕوون نییە ئاخۆ ئەپڵ بە یەکجاری کۆتایی بە ئەپەکە دەهێنێت یاخود دەیهێڵێتەوە. بەڵام ئەگەر کۆتایی پێ نەهێنێت، ئەوکات بە تەنها بۆ هاودەمی (Sync) ـکردنی زانیارییەکانی ئامێرەکانی ئەپڵ بەکاردێت.\nوا بڕیارە لە کۆنگرەی گەشەپێدەرانی جیهانی WWDC ـی چەند مانگی داهاتوودا وەشانە نوێیەکانی هەریەکە لە سیستەمەکانی iOS 13 و macOS 10.15 و watchOS 6 و tvOS 13 لە لایەن ئەپڵەوە ڕابگەیەندرێن.\nتاگەکان Apple Books Apple Music Apple Podcasts ئای ئۆ ئێس ئەپ و نەرمەکاڵا ئەپڵ iTunes macOS 10.15


کورد گرنگ ترین ئه‌کته‌ر له پێکهاتنی ده‌وڵه‌تی عێراق - Mehr News Agency\nAP ١٣٩٧ Shahrivar ١٢ ٠٨:٣١\nNews Code 21384\nئاژانسی مێهر، به‌شی نێونه‌ته‌وه‌یی، ڕامین حسه‌ین ئابادیان: به پێی ڕووداوه‌کان و دانوستانه‌کان وه‌ک دیاره ڕاگه‌یاندنی گه‌وره ترین فڕاکسیۆنی پارلمانی عێراق له نێوان لایه‌نه‌کانی عێراق نزیک ده‌بێته‌وه و به زوویی ڕادەگه‌یه‌ندرێت.\nهۆکاری ئه‌مه‌ش بۆ ئه‌وه ده‌گه‌ڕێته‌وه که هه‌نگاوی یه‌که‌می هاوپه‌یمانی له نێوان لیسته‌کانی نه‌سر، حیکمه‌تی نیشتمانی، سائیرون و وه‌ته‌نییه هه‌ڵ گیراوه و ئه‌مه‌ش به مه‌به‌ستی پێکهێنانی ده‌وڵه‌ت له زووترین کات دایه.\nئه‌م هاوپه‌یمانییه ته‌نیا له کاتێکدا ساز بوو که حزب و لایه‌نه سیاسییه‌کانی دیکه‌ی عێراق ته‌نیا له بیری ئیمتیاز دان و وه‌رگرتن که یه‌کتر بوون له ده‌وڵه‌تی داهاتوو. ڕوانگه‌ی نیشتمانی ئه‌م چوار لایه‌نه بووته هۆی ئه‌وه‌ی بتوانن پێکه‌وه کار بکه‌ن. ئه‌م هاوپه‌یمانییه ئه‌نجامی کۆ بوونه‌وه‌ی ئۆتێل بابل له نێوان سیاسییه ناسراوه‌کانی لیسته‌کانی نه‌سر، حیکمه‌تی نیشتمانی، سائیرون و وه‌ته‌نییه بوو. زۆر هه‌وڵ درا تاکوو ئه‌م ڕێککه‌وتنه به شکست خواردوو ناو ببرێت.\nهۆکاری هه‌موو ئه‌م سووکایه‌تی کردنه مێدیاییه‌ش به‌م هاوپه‌یمانییه ئه‌وه‌یه که لایه‌نه‌کانی دیکه دڵنیا بوون له دروست بوونی ئه‌م هاوپه‌یمانییه، ئه‌گه‌رنا تاکوو ئێسته خۆیان هه‌نگاوێکی ئه‌رێنیان هه‌ڵده‌گرت.\nوه‌ک دیاریشه خودی دژبه‌ره‌کانی ئه‌م هاوپه‌یمانیه‌ش به‌م ئه‌نجامه گه‌یشتوون که ڕێگه‌یه‌کیان نییه تاکوو خۆیان فڕاکسیۆنی گه‌وره تر دروست بکه‌ن و ناچار خۆشیان ته‌ڤڵی ئه‌م هاوپه‌یمانییه ببن.\nدوای دوو حه‌فته له ڕاگه‌یاندنی هاوپه‌یمانی ئه‌م چوار لایه‌نه، سه‌رکه‌وتنی ئه‌وان زیاتر ڕوون ده‌بێته‌وه وه‌ک دیاریشه ئه‌م هاوپه‌یمانییه ته‌واو به ده‌ر له حزب و تایفگه‌ری پێکهاتووه، ئاماده بوونی حزبی وه‌ته‌نییه‌ی عه‌لاوی که هین سونه‌کانه له ناو لایه‌نه‌کانی شیعه خۆی به ڕوونی ئه‌م بابه‌ته ده‌خاته ڕوو.\nوه‌ک دیاریشه دروشـمی پێکهێنانی ده‌وڵه‌تی زۆرینه له عێراق ڕاسته و ئه‌م کاره‌ش به به‌شداری لایه‌نی سونه‌ی عێراقیش کراوه هه‌روه‌ها ئه‌م جوار لایه‌نه درگایان به ڕووی کورده‌کانی عێراقدا کردووه‌ته‌وه.\nهه‌ر به‌م هۆیه‌ش بوو که لێژنه‌یه‌ک له‌م فڕاکسیۆنه چوار قۆڵییه سه‌ردانی هه‌رێمی کوردستانیان کرد و له‌گه‌ڵ به‌رپرسانی کورد کۆ بوونه‌وه.\nهه‌ر له‌مباره‌وه ئیمه‌ن شه‌مری له ئه‌ندامانی سائیرون جه‌ختی کرد: لێژنه‌یه‌کی چوار که‌سی سه‌ردانی هه‌رێمی کوردستانیان کردووه تاکوو کورده‌کان له هاوپه‌یمانی ئۆتێل بابل ئاگادار بکه‌نه‌وه و دانوستانه‌کان بۆ ساز کردنی هاوپه‌یمانی گه‌وره درێژه‌ی هه‌یه.\nکه‌واته ده‌کرێت چاوه‌ڕوانی ئه‌وه‌ش بکه‌ین که زۆرینه‌ی کورده‌کانیش ته‌ڤڵی هاوپه‌یمانی ئه‌م چوار لایه‌نه بن به‌م جۆره گه‌وره ترین فڕاکسیۆن پێک بێت.\nهه‌ڵبه‌ت دروست بوونی ئه‌م فڕاکسیۆنه به‌و مه‌رجه‌یه که حزب و لایه‌نه کوردییه‌کان بڕیارێکی چاره‌نووس ساز بده‌ن و بچنه ناو ئه‌م فڕاکسیۆنه چوار قۆڵییه. ئه‌مه‌ش ڕاسته که کورده‌کان له چوارچێوه‌ی یاسای بنه‌ڕه‌تی عێراق داواکاری مه‌شروعیان بووه که ده‌بێت به دی بێت.\nبه‌ڵام بڕێک له لایه‌نه‌کانی هه‌رێمیش بڕێک داواکاریان له ده‌وڵه‌تی ناوه‌ندی هه‌یه که پێچه‌وانه‌ی یاسای بنه‌ڕه‌تی عێراقه. که‌واته کورده‌کان ده‌بێت ئه‌مڕۆ بڕیار بده‌ن که ئایا ته‌ڤڵی ئه‌م هاوپه‌یمانییه چوار قۆڵییه ده‌بین یان ئه‌وه‌ی پێداگری له داواکارییگه‌لێک ده‌که‌ن که له یاسای بنه‌ڕه‌تی عێراق ناگونجێت. شمری هه‌ر له‌مباره‌وه وتی: ئێمه ئاماده‌ین مافی کورده‌کان به پێی یاسای بنه‌ڕه‌تی عێراق دابین بکه‌ین، به‌ڵام یه‌کگرتوویی عێراق جێگه‌ی دانوستان نییه.\nبێجگه له‌وه‌ی وترا، له‌م دواییه ڕووداوێک ده‌بینرێت که ئه‌وه‌ش کشانه‌وه‌ی له ڕێککه‌وتنه چوار قۆڵییه‌که‌یه. ئه‌مه‌ش له حاڵێکدا به‌رده‌وام ساز ده‌کرێت که هه‌ر ڕۆژ لایه‌نه سیاسییه‌کان ئه‌م هاوپه‌یمانییه جه‌خت له یه‌کگرتوویان ده‌که‌ن.\nهه‌ر له‌مباره‌وه عه‌بدۆڵا زه‌یدی، ئه‌ندامی حیکمه‌تی نیشتمانی وتی: بابه‌تی کشانه‌وه له هاوپه‌یمانییه چوار قۆڵییه‌که ته‌واو ناڕاسته و دووره له ڕاستی، ئه‌مه هیچ په‌یوه‌ندی به ڕاستییه‌کانه‌وه نییه.\nئه‌و زیادی کرد: بڕێک که‌س له‌م هاوپه‌یمانییه چوار قۆڵییه کشاونه‌ته‌وه به‌ڵام ئه‌مه هیچ کاریگه‌ری نییه و زۆر که‌من و فڕاکسیۆنه‌کان به هێز ماون. چۆن ئه‌مه به کشانه‌وه‌ی گه‌وره ناو ده‌به‌ن.\nئه‌م سیاسییه عێراقییه ئاماژه دا: هاوپه‌یمانی چوار قۆڵی به هێزه‌وه درێژه به کاره‌کانی خۆی ده‌دات و هه‌ڵه‌کان بۆ ئه‌وه‌ی که ئه‌م هاوپه‌یمانییه به شکست خواردووش نیشان بده‌ن هیچ ئه‌نجامێکی نه‌بووه.\nبه پێی ئه‌وه‌ی وترا، دوای تێپه‌ڕ بوون له دوو حه‌فته له‌م هاوپه‌یمانییه چوار قۆڵییه، ئه‌م هاوپه‌یمانییه نه‌ک شکستی نه‌خواردووه که ڕۆژ له دوای ڕۆژیش به‌هێزتر ده‌بێت و له داهاتوو چاوه‌ڕوانی ئه‌وه ده‌کرێت که حزبه‌کانی دیکه‌ش ته‌ڤڵی بن.\nئه‌مه‌ش له لایه‌ن فادی شـمری ئاماژه‌ی پێ کراوه که وتی: ڕێککه‌وتنی نوێی له‌گه‌ڵ حزب و گرووپه نوێکان بۆ ته‌ڤڵ بوون به‌م ڕێککه‌وتنه چوار قۆڵییه ئه‌نجام بووه.\nئه‌وه‌شی جێگه‌ی ئاماژه‌یه ئه‌مه‌یه که هه‌موو ئه‌و ناوانه‌شی که به ناوی به‌ربژاری سه‌رۆک وه‌زیرانی داهاتووی عێراق له لایه‌ن ئه‌م هاوپه‌یمانییه چوار قۆڵییه باسی لێ ده‌کرێت درووه له ڕاستی و بنه‌مای نییه.\nشمریش له‌مباره‌وه جه‌ختی کرد که به‌ربژاره‌کانی ئه‌م هاوپه‌یمانییه بۆ هه‌ر هه‌ر کورسی و پۆستێک به پێی لێدوانی مه‌رجه‌عیه‌ت و شاره‌زایی که‌سه‌کان ده‌بێت.


زانکۆی سۆران - بڵاوكردنه‌وه‌ی تویژینه‌وه‌ی زانستی له بواری ئه‌ندازیاری نه‌وت\nبڵاوكردنه‌وه‌ی تویژینه‌وه‌ی زانستی له بواری ئه‌ندازیاری نه‌وت\nبڵاوكراوەتەوە لە چوار شەممە, 15 تەمموز 2020 19:57\nله درێژه‌ی كاره ئه‌كادیمییه‌كانی خۆیدا، مامۆستای به‌شی ئه‌ندازیاری نه‌وت له فاكه‌ڵتی ئه‌ندازیاری، "د. محه‌ممه‌د خاكسار" سێ تویژینه‌وه‌ی زانستی له گۆڤاره زانستییه نێوده‌وڵه‌تییه‌كان بڵاوكردنه‌وه. توێژینه‌وه‌كان بریتین له‌مانه‌ی خواره‌وه:\n١ــ بڵاوكردنه‌وه‌ی توێژینه‌وه‌یه‌ك به ناونیشانی (Evaluation of interfacial tension (IFT), oil swelling and oil production under imbibition of carbonated water in carbonate oil reservoirs) له گۆڤاری زانستی(Journal of Molecular Liquids).\n٢ـ بڵاوكردنه‌وه‌ی توێژینه‌وه‌یه‌ك به ناونیشانی (Effects of methanol and acetone as mutual solvents on wettability alteration of carbonate reservoir rock and imbibition of carbonated seawater) له گۆڤاری زانستی(Journal of Petroleum Science and Engineering).\n٣ـ بڵاوكردنه‌وه‌ی توێژینه‌وه‌یه‌ك به ناونیشانی (Primary evaluation of a synthesized surfactant from waste chicken fat as a renewable source for chemical slug injection into carbonate oil reservoirs) له گۆڤاری زانستی(Journal of Molecular Liquids).\nپێویسته بگوترێ كه گۆڤاری زانستی (Journal of Molecular Liquids) خاوه‌نی ئیمپاكت فاكته‌ری (٥)ه.\n/ دوو مامۆستای زانکۆی سۆران توێژینەوەیەک بڵاودەکەنەوە


کوردیپێدیا - هەپەگە: لە جۆلەمێرگ و شرنەخ 9 سەرباز سزا دران\n📝 هەپەگە: لە جۆلەمێرگ و شرنەخ 9 سەرباز سزا دران | پۆل: بەڵگەنامەکان | زمانی بابەت: 🏳 کوردیی ناوەڕاست\nهەپەگە: لە جۆلەمێرگ و شرنەخ 9 سەرباز سزا دران\n26ی تەمموز لە کاتژمێرەکانی بەرەبەیاندا سوپای داگیرکەری دەوڵەتی تورک لە دەڤەری ستوونای سەر بە ناوچەی چەلێی جۆلەمێرگ بە پشتیوانی کۆنتراکان لەو ناوچەیە دەستی بە ئۆپڕاسیۆنێکی داگیرکاری کرد. لەو ئۆپڕاسیۆنەدا شەڕ و پێکدادان لە نێوان هێزەکانی ئێمە و سوپای دەوڵەتی تورکدا روویدا. لەو شەڕەدا 2 سەرباز سزا دران و 4 سەربازیش بریندار بوون. دوو لە هەڤاڵانیشمان بە ناوەکانی دەلیل و شەڕڤان کە بە قارەمانانە لە دژی یەکەی داگیرکەران شەڕیان کرد، شەهید بوون.\nلە گردی کۆردینە لە سەنگەر و بارەگاکانی دوژمن درا\nهێزەکانمان لە چوارچێوەی هەنگاوی شۆڕشگێری شەهید باگەر و شەهید رۆنیا لە 11ی ئاب کاتژمێر 18:00 لە دژی سوپای دەوڵەتی تورک کە لە گردی کۆردینەی سەر بە ناوچەی چەلێی جۆلەمێرگ جێگیر ببوون، چالاکیان ئەنجامدا. لەو چالاکیەدا بە بەهێزترین شێوە لە سەنگەر و بارەگاکانی دوژمن درا، ژمارەی سەربازە سزادراوەکان و بریندارەکان پشتڕاست نەکرایەوە.\nلە گردی خەرەگۆل بارەگایەکی دوژمن لەناو برا و سەربازێکیش سزا درا\nدیسان لە چوارچێوەی هەمان هەنگاودا، یەکینەکانی KBDH لە 12ی ئاب لە گردی خەرەگۆلی سەر بە ناوچەی چەلێ لە دژی یەکینەکانی دوژمن چالاکیان ئەنجامدا. لەو چالاکیەدا کە سەنگەر و بارەگاکانی دوژمن بە ئامانج گیران، بارەگایەکی دوژمن لەناو برا و سەربازێکیش سزا درا.\nلە جودی لە یەکەیەکی داگیرکەران درا، 6 داگیرکەر سزا دران\nهێزەکانمان لە 11ی ئاب کاتژمێر 19:00 لە دژی سوپای داگیرکەری دەوڵەتی تورک چالاکیان ئەنجامدا کە لە دەڤەری عەینکای سەر بە هەرێمی شاخی جودی لە شرنەخ جێگیر ببوون. لەو چالاکیەدا کە لە نزیکەوە لە هێزی داگیرکەران درا، 6 سەرباز سزا دران، سەربازێکیش بریندار بوو. ئەم چالاکیە بۆ پیرۆزبایی ساڵیادی 15ی تەباخ ئەنجامدرا.\nلە ئەنجامی تۆپبارانێکدا لە شاری وان 2 گەریلا شەهید بوون\n11ی ئاب کاتژمێرەکانی دەوروبەری 02:00 سوپای دەوڵەتی تورک لە دەڤەری کاتۆ خەلیلای ناوچەی شاخێی شاری وان دەستی بە ئۆپڕاسیۆنێکی سەربازی کرد. سوپای دەوڵەتی تورک تا بەیانی رۆژی دواتر دەڤەرەکەی تۆپباران کرد و لە ئەنجامدا دوو لە هەڤاڵانمان بە ناوەکانی دەستان و رێبەر شەهید بوون.\n➕ ئەم بابەتە لەلایەن: (رۆژ هەژار)ەوە لە: Aug 15 2020 2:30PM تۆمارکراوە


ئاگادارییەك لە وەزارەتی كارەبای هەرێمەوە – تۆڕی میدیایی خەڵک\n2020/03/13 - 11:13 PM\nوەزارەتی كارەبای هەرێم لە ڕاگەیەنراوێكدا ڕایدەگەیەنێت: دوابەدوای بڕیارەكەی حكومەتی هەرێم بۆ قەدەغەكردنی هاتوچۆ لە هەردوو پارێزگای سلێمانی و هەولێر، بەڵام لەپێناو بەردەوامبوونی ژیانی هاووڵاتیان و پێشكەشكردنی خزمەتگوزاری كارەبا و چارەسەركردنی كێشەو گرفتە تەكنیكییەكان، هەموو كارمەندە ئێشكگركانی (كۆنتڕۆل و تەشغیل و صیانەكان و پاسەوانەكان) هاوشێوەی كارمەندانی پۆلیس و ئاسایش و تەندروستی، پێویستە لە دەوامی ئاسایی خۆیان بەردەوام بن.\nوەزارەتی كارەبای هەرێم داواش لە هێزە ئەمنی و لایەنە پەیوەندارەكان دەكات، هاوكاری ئەو كارمەندانە بن كە بچن بۆ سەركارەكانیان.\nدوابەدوای بڕیارەكەی حكومەتی هەرێم بۆ قەدەغەكردنی هاتووچۆ لە هەردوو پارێزگای سلێمانی و هەولێر، بەڵام لەپێناو بەردەوامبوونی ژیانی هاوڵاتیان و پێشكەشكردنی خزمەتگوزاری كارەبا و چارەسەركردنی كێشەو گرفتە تەكنیكییەكان . هەموو كارمەندە ئێشكگركانی (كۆنترۆل و تەشغیل و صیانەكان و پاسەوانەكان) هاوشێوەی كارمەندانی پۆلیس و ئاسایش و تەندروستی، پێویستە لە دەوامی ئاسایی خۆیان بەردەوام بن .\nهەروەها بەشی وەرشەی محویلات لەكاتی پێوستدا ، ئەوەش لەبەر ئەوەی خزمەتگوزاری كارەبا شانبەشانی تەندروستی و ئاو …هتد پێداویستی سەرەكی ژیانی خەڵكن و ئارامی ئەدات بەماڵەكان تا هاوڵاتیان لەم بارودۆخە سەلامەت بن.\nداواش لە هێزە ئەمنی و لایەنە پەیوەندارەكان هاوكاری ئەوكارمەندانە بن كە بچن بۆ سەركارەكانیان.\nلێرەوە سوپاس هەموو ئەو كارمەندانە دەكەین و هاوكاریان دەبین تا بێگرفت ئەم بارودۆخە تێدەپەپڕێنین.\nبەڕێوەبەرایەتی ڕاگەیاندنی وەزارەتی كارەبا\nئاوسلێمانیڤایرۆسی كۆرۆناكارەباهەولێروەزارەتی كارەبای هەرێم\nتەندروستی هەرێم: تووشبوویەكی نوێ بە ڤایرۆسی كۆرۆنا تۆماركرا\nترەمپ باری نائاسایی لە ئەمريكا ڕاگەیاند


وتاریکورد: بچن بۆ دەنگدان و خۆتان بسەپێنن! – WTARIKURD\nگەلی ئێمە گەلێکی هۆشیار نییە، تا کێشەکان بە ژیرانە یەکلا بکەنەوە. دەسەڵاتی کوردیش لە ئاست بوونی نیشتمان و نەتەوە نین تا بە چاو و دڵی لێبوردنەوە لەهەڵەکانیان بڕوانن.\nئەوە ڕێڕەوی ژیانە لەو ناوچەیەی کوردی تیایە، قەڵمڕەوی کلتوری ئیسلامی و تارمایی نەتەوەکانی تر ڕاپێچیان کردووە بۆئەوەی وەک ئەوان بژین و وەک ئەوان دواکەوتو و کەم تێگەیشتوو بن، سەرکردەکانیشی بەدەست و بیریی خۆیان وەک کەسایەتی پیرۆز و باڵا دەسەڵاتیان کردوون.\nنەچون بۆ دەنگدان، قسەکردنە لەسەر باڵادەستی ئەم دەسەڵاتەی هەیە، درێژەدانە بەوەی ئێستاوە بۆ نێکستەیەکی تریی بەردەوام. کەواتە با وانەیەک لە میسر وەربگرین، میسرییەکان لە٪75 بایکۆدی هەڵبژاردنیان کرد، بۆشایی بایکۆدەکە چارەنوسی سیاسی لەدەسەڵات درێژ کردەوە.\nلەماڵی کوردا بەرەی گۆشەگیر بە حیزب هاوتایە بە گۆشەی بیرکردنەوە لە گەندەڵی و ناڕازیی، کاتێک بایکۆد دەکرێت گۆشەی حیزبییەکان و تارمایی هۆزی دەسەڵات زەقتر و بەرفراوانتر دەبن، کەواتە بایکۆتکردن، دەروازەیەکی ڕەوان دەخاتە سەر پشت بۆ ئەوەی ئەم دەسەڵاتە بۆ نێکستەیەکی تر بڕۆن.\nبچن بۆ دەنگدان و خۆتان بسپێنن و هەژموونی دەسەڵاتی ئەمڕۆ دابەشتر بکەن، پچووکیان بکەنەوە با چی تر خۆیان لەبەرزی نەبینن و لەوە بگەن کاری نابەجێ و نابەرپرسیارانە – ئەوانی لەو قولەی قافەوە گەیاندۆتە ئێستاو بەدەم گیرۆدەی هێزی ترەوە ناتوانن خەونەکانیان بۆ بچێتە سەر، بەمە وانەی ڕاستی و دروستی و یاساییان فێر دەکەن.\nلاوک کونجرینی، بەرێوەبەری وتاریکورد


پێدەچێ دەروونپزیشکی ڕێگری لە چوونە نێو گرووپە تیرۆریستەکانەوە بکات - Radio Sweden Kurdish - Radyoya Swêdê - ڕادیۆی سوید | Sveriges Radio\nپێدەچێ دەروونپزیشکی ڕێگری لە چوونە نێو گرووپە تیرۆریستەکانەوە بکات\nبڵاو کرایه‌وه onsdag 16 november 2016 kl 09.20\nخواستی پەیوەندیکردنیان بە داعشەوە هوبووە\nدەکرێ لە ڕێگەی دەروونپزیشکییەوە پێشگیری لە پەیوندی بە ڕێکخراوە تیرۆریستییەکانەوە بکرێ.\nبەشەکانی دەرووناسی و بەتایبەت دەروونپزیشکیی پێویستە گەشە بکات لە ڕوانگە کار و چالاکییەیان دژ بە پەیوەندی کردن بە گرووپە تووند ئاژووەکانەوە. ئەمە بە بۆچوونی ڕێکخەری نەتەوەیی دژ بە تووندڕەوی.\nبەشی دەروونناسی یەرڤا لە ڕینکەبی شاری ستۆکهۆڵم (Järvapsykiatrin) یەکێکە لەو بنکەکانی کە ئەزموونی زۆریان سەبارت بەو نیگەرانی بەو کەسانەی لە ڕووی دەروونییەوە تەندروستیان باش نەبووە و تێکەڵ بە بەرە تووندڕەوەکان بوو.\nبۆ نمونە کەسیان تێدا بووە کە لایەنگری خۆی بۆ ڕێکخراوی تیرۆریستی دەوڵەتی ئیسلامی بەداعش ناسراوی ڕاگەیاندووە و وتییەتی کە دەیەوێ پەیوەنندی بەداعشەوە بکات.\nلەو توێژینەوەی کە ڕێکخەری نەتەوەیی دژ بە تووندڕەوی هاوینی ئەم ساڵ بڵاوی کردەووە تیایدا هاتووە کە چەندین حاڵەت بوونی هەبووە کە هۆکاری خراپی تەندرووستی دەروونی پاڵنەر بووە بۆ ئەوەی کەسەکە پەیوەندی بە گرووپە تووند ڕەوەکانەوە بکات.\nبۆ نمونە مانگی شەشی ئەمساڵ گەنجێک بەهۆی ئامادەکاری بۆ کاری تیرۆریستی لەسوید بە پێنج ساڵ زیندانی حووکمدا. ئەو کەسە پێشووتر لەلایەن دەروونپزیشکییەوە ئاماژە بەو مەترسیانەی لەسەری هەبووە کراوە و تیشکخراوەتە سەر ئەوەی کە کێشەی دەروونی هەبووە.\nلەم ڕوانگەیەشەوە باس لەوە کراوە کە لەڕێگەی دەروونپزیشکییەوە دەکرێ هاوکاری ئەو کەسانە بکرێ کە باری دروونیان خراپەو مەترسی پەیوەندیکردنیان بە گرووپە توندڕەووەکانەوە لەسەرە. لەگەڵ ئەوەشدا بکەکانی دەروونناسی پێویستە گەشەیان پێ بکرێت و خوولی فێراکار بەتایبەت لەڕووی ڕێگرتن لە کاری تیرۆریستی و چۆنێتی پەیوەندکردن لە کاتی حاڵەت مەترسیدارە بە پۆلیس و لایەنە بەرپرسەکانەوە بۆ بکرێتەوە.


پاشماوەكانی نەخۆشخانەی ئازادی كەركوك لە شەقامێكی سەرەكی فڕێدەدرێن\nكەركوك/5ی كانونی دووەمی 2020/ فڕێدانی پاشماوەی نەخۆشخانەی ئازادی لە بازنەی شەقامی سەرەكی كەركوك – لەیلان فۆتۆ: كاروان ساڵحی\nپاشماوەكانی نەخۆشخانەی ئازادی كەركوك لە نێویاندا پاشماوەی نەشتەرگەریی و جەستەی مرۆڤ، لەسەر شەقامێكی سەرەكی شارەكە فڕێدەدرێت، ئەوەش بەهۆی لەكاركەوتنی كورەی نەخۆشخانەكەوە.\nبەپێی بەدواداچونی پەیامنێری (كەركوك ناو)، رۆژانە ئۆتۆمبێلەكانی نەخۆشخانەی ئازادی، لە بازنەی شەقامی سەرەكی كەركوك – لەیلان، ئەو پاشماوانە هەر لەسەر شەقامەكە فڕێدەدەن و جێیدەهێڵن.\nهاوڵاتییەك كە رۆژانە لەنێو پاشماوەكاندا بەدوای كۆكردنەوەی ئاسن و پلاستیكدا دەگەڕێت تا بیانفرۆشێت، بە (كەركوك ناو)ی وت "هەموو رۆژێك شۆفێرەكان پاشماوەكان لێرە فڕێدەدرێن، ئەوەتا لەناو ئەم كیسە نایلۆنانەدا پاشماوەی نەشتەرگەریی، جەستەی مرۆڤ و لەفافی خوێناوی هەیە".\nلەناو ئەم كیسە نایلۆنانەدا پاشماوەی نەشتەرگەریی، جەستەی مرۆڤ و لەفافی خوێناوی هەیە\n"ئێمە كیسەكان دەدڕێنین بۆ ئەوەی بزانین پلاستیكی تیایە، بەڵام ئەو پاشماوانەی تێدایە، دەبوو فەرمانگەی تەندروستی ئەمە قبوڵ نەكات و بیانسوتێنێت".\nلەسەر شەقامەكە بۆنی پاشماوەكان دێن و بەشێكیان بڵاوبونەتەوە و كیسە نایلۆنەكان دڕاون.\nهەموو نەخۆشخانەیەك كورەی تایبەت بەخۆی هەیە بۆ سوتاندنی پاشماوەی نەخۆشخانەكە، بەڵام كورەی نەخۆشخانەی ئازادی لەكاركەوتووە و بۆ نۆەژنكردنەوەی چاوەڕێی تەرخانكردنی پارە بون.\nدکتۆر کەریم وەلى، بەڕێوەبەرى فەرمانگەى تەندروستى کەرکوک، بە (كەركوك ناو)ی وت "ئاگاداربوم كە كورەی نەخۆشخانەكە لەكاركەوتبوو، ئێمەش چاوەڕێی ئەوە بوین ئیدارەی كەركوك پارەی بۆ تەرخان بكات... بەڵام ئاگاداری ئەوە نیم كە پاشماوەكان لەو شەقامە فڕێدەدرێن".\nئەو زیاتر وتی "هەر ئێستا لێپرسراوانی نەخۆشخانەی ئازادی ئاگاداردەكەمەوە، ئەگەر ئەو شتە راست بێت، بابچن پاشماوەكان لەو شەقامە هەڵبگرنەوە و بێن لە كورەكە بیسوتێنن كە تازە چاككراوەتەوە".\nلەبارەی چاككردنەوەی كورەی نەخۆشخانەكەوە، وتی "تازە چاككراوەتەوە، بەڵام نازانم چەند رۆژە".\nدوای 24 كاتژمێر لەو بەڵێنەی بەڕێوەبەرى فەرمانگەى تەندروستى کەرکوک، تیمی (كەركوك ناو)، چونەوە بۆ شوێنی فڕێدانی پاشماوەكان، تێبینیكرد بەشێك لە پاشماوەكان هەر لەوێ سوتێنراون و پێدەچێت بەشێكی تری كۆكرابێتنەوە.\nكەركوك/6ی كانونی دووەمی 2020/ فەرمانگەی تەندروستی بەشێك لە پاشماوەكانی سوتاند، دوای ئەوەی پەیامنێری (كەركوك ناو)، لێدوانی لەبارەی فڕێدانی پاشماوەی نەخۆشخانەی ئازادییەوە لێوەرگرت فۆتۆ: كاروان ساڵحی\n(كەركوك ناو)، دوای چەندین هەوڵ نەیتوانی بۆچونی لێپرسراوانی نەخۆشخانەی ئازادی كەركوك وەربگرێت.


کۆنگرەی نەتەوەیی کوردستان: زمانی کوردی هەبوون و ناسنامەی گەلی کوردە – Aryen TV\nکۆنگرەى نەتەوەیی کوردستان وێڕای پیرۆزبایی رۆژی زمانی کوردی ئاماژە بە مەترسیەکان لە سەر زمانی کوردی و بانگەوازی بۆ پاراستنی دەکات.\nکونگرەی نەتەوەیی کوردستان لە ساڵی ٢٠٠٦دا ڕۆژانی ١٤، ١٥ و ١٦ی مانگی مای وەکوو ڕۆژی زمانی کوردی دیاری کردووە.\nبەوبۆنەیەوە کۆمیسیۆنی زمان، کەلتور و پەروەردەی کۆنگرەی نەتەوەیی کوردستان ڕایدەگەینێت: سەدان ساڵە گەلی کورد لە پێناو مانەوە و هەبوونی خۆی و زمانەکەیدا تێدەکۆشێت. لەو تێکۆشاندا سەنگەری پاراستنی زمان لە بەرەی هەرە پێشەوەی پاراستنی ناسنامەی گەلی کوردایە. داگیرکەران بۆ لە ناوبردنی گەلی کورد بە لەناوبردنی زمانەکەی دەستیان پێکردووە.\nئەو هەوڵانە بە تێکۆشانی بزاڤی ئازادیخوازی کوردستان، دایکانی کورد و دڵسۆزانی زمانی کوردی پووچەڵکرایەوە.\nزمانی کوردی لە هەلومەرجێکی دژواردا توانی هەبونی خۆی بپارێزی. گەلی کورد توانی بە پاراستنی زمانەکەی هەبوونی خۆی بپارێزێت.\nکەنەکە وێڕای پیرۆزبایی ڕۆژی زمانی کوردی ڕایدەگەینێت: مەترسی تواندنەوەی زمانی کوردی لە ئارادایە. زمانی کوردی لە باکوور و ڕۆژهەڵات و ڕۆژئاوا لە یاساکانی دەوڵەتانی تورکیە، ئێران و سووریە دانی پێدا نەنراوە. لەو بەشانەی کوردستاندا زمانی کوردی لە بەردەم هەڕەشەدایە.\nپێوێستە گەلەکەمان بە هەستیاری و بەرپرسیارەتیەوە بۆ پاراستنی زمانی کوردی هاوئاهەنگ بن. دەبێت گەلی کورد لە هەموو بوارەکانی ژیاندا زمانی کوردی پێشبخەن.\nکەنەکە جێگیربوونی زمانی کوردی لە باشووری کوردستان و عێراقدا بە ئەرێنی دەزانێت و بۆ ئەوەی کە زمانی کوردی لە سیستمی پەروەردە و خوێندنی تورکیە، ئێران و سووریە دانی پێدابنرێت بە دروشمی “زمانمان هەبوون و ناسنامەمانە” تێکۆشان بۆ چەسپاندنی مافی پەروەردە و خوێندن بە کوردی چڕ بکرێتەوە.\nکەنەکە رایدەگەینێت: لەلایەک داگیرکەران زمانی کوردی ئاستەنگ دەکەن. لەلایەکی تر کوردان خۆشیان گرینگی پێویست بە زمانەکەیان نادەن.\nکەنەکە لە درێژەدا رەخنە لە گەلی کورد دەگرێت و دەستینشانی دەکات: گەلی کورد دەرفەتی بەکار‌هێنان و بەرەوپێشبردنی زمانەکەیان بەرتەسک دەکەنەوە.\nپێویستە ڕێگە نەدەین کە پیلانی سڕینەوەی زمانی کوردی سەربگرێت. دەبێت گەلی کورد بۆ پاراستنی زمانەکەیان یەکدەنگ و یەکدڵ و یەک هەڵوێست بن.\nPrevious لەیلا قاسم و چوار شوڕشگێڕی کورد چل و شەش ساڵ لەمەوبەر لە بەغدا لە سێدارە دران\nNext بەگولەی هێزەچەکدارەکانی ڕژێمی ئێران ٣ کۆڵبەر کوژراو بریندار بوون


ئەو تەمەنی ٤ ساڵان دەبێت کە باوکی کۆچیدوایی دەکات و بارودۆخی بنەماڵەکەیان بەگشتی و بۆ کیژێکی تاقانەی ٤ ساڵ تەمەن بەتایبەتی، تێکدەچێت. چارەنووسی تووباش چەشنی زۆربەی کچان و ژنانی هاوتەمەنی خۆی گرێدراوی دوو جەمسەری نەداری و دواکووتوومانەوەی گۆمەڵگاکەی بوو. هیچكات ڕێگای خوێندگای بە خۆیەوە نەبینی بەڵام، ئەوانە نەبوونە هۆی ئەوە کە تووبا هونەر و دەستڕەنگینی خۆی نەنوێنێ. ئەو بە پشتبەستن بە توانا و مشووری خۆی توانی وەک خەییات و بەرگدروویەکی دەستڕەنگین خۆبنوێنێ و گەشە بەو هونەرەی بدات. تووبا بەو جل و بەرگە کوردییانەی کە بۆخۆی دەیدروو و دەبەری دەکرد، وەک


فەڕەنسا "حیجاب" لە پێشبڕكێ وەرزشییەكان قەدەغە دەكات - تۆڕی میدیایی خەڵک\nپەڕلەمانی فەڕەنسا بڕیاریدا بە قەدەغەكردنی باڵاپۆشی “حیجاب” لە پێشبڕكێ وەرزشییەكان، ئەمەش لەكاتێكدایە، كە لە 2004 و 2011دا ئەو وڵاتە دوو بڕیاری دیكەی دژی حیجاب و ڕەمزە ئاینییەكان دەركرد.\nبەپێی ڕاپۆرتێكی تۆڕی (سپوتنیك)ی ڕوسی، بەرپرسانی فەڕەنسا زۆرینەیان ھاوڕان بۆ جێبەجێكردنی بڕیاری قەدەغەكردنی حیجاب لە پێشبڕكێ وەرزشییەكان و بیانووەكەشیان ئەوەشە “بێلایەنی ئایینی” پەیڕەو بكەن.\nبەپێی ڕاپۆرتەكە، بڕیارەكە لە لایەن ئەنجوومەنی باڵای پەڕلەمانی فەڕەنساوە پەسەندكراوە بە زۆرینەی 160 دەنگ بەرامبەر بە ناڕەزایی 143 دەنگی حزبە ئۆپۆزسیۆنەكان.\nبڕیارە بەم زووانە ئەندامانی هەردوو ئەنجوومەنی نیشتمانی و ئەنجوومەنی پیران كۆببنەوە بۆ گفتوگۆكردن لەسەر دەقەكە و لەوانەیە ھەمواردكردنەكە ھەڵبوەشێنرێتەوە.\nئەمە لەكاتێكدایە، كە فەڕەنسا دوای قەدەغەكردنی ڕەمزی ئایینی لە خوێندنگەكان لە ساڵی (٢٠٠٤)دا، لە ساڵی (٢٠١١)شدا حیجابی لە شوێنە گشتیەكان قەدەغە كرد.\nزانكۆیەك تاقیكردنەوەكان دوو ڕۆژ دوادەخات\nخەڵك ئەندامانی ڕێكخراوی قەدەغەكردنی چەكی كیمیایی، بە زۆرینەی دەنگ بڕیاریاندا مافی سوریا بۆ دەنگدان لە سەر بڕیارەكانی ئەو ڕێكخراوەدا هەڵپەسێردرێت،…\nخەڵك- هاتنی ماكرۆن كاردانەوەی جیاوازی بەدوای خۆیدا هێنا، د.كاروان حەمە ساڵح چاودێری سیاسی و مامۆستای زانكۆ لە چاوپێكەوتنێكی (خەڵك)دا ئاماژە بۆ…\n09 ئاب 2021 9.20 pm\nخەڵك نووسینگەی ڕاگەیاندنی سەرۆك وەزیرانی عیراق بڵایكردەوە، مستەفا كازمی سەرۆك وەزیران ، ئەمڕۆ لەمیانی پەیوەندییەكی…


بەرپرسێكی گۆڕان دەستی لە پۆستەكەی كێشایەوە – Standard Kurd\nلەلایەن ستاندار Posted on حوزه‌یران 22, 2020 5233 جار بینراوە 0 سەرنج\nبابەكر دڕەیی بەرێوەبەری گشتی رۆشنبیری سلێمانی و هەڵسوڕاوی بزوتنەوەی گۆڕان رایدەگەیەنێت دەستی لە پۆستەكەی كێشاوەتەوە.\nناوبراو بە سایتی زەمەن-ی نزیك لە گۆڕانی راگەیاندووە ماوەی یاسایی مانەوەی لە پۆستەكەی چوار ساڵ بوە و لە مانگی 5ی 2019 ماوەی یاسایی بەرێوەبەرە گشتیەكان كۆتایی هاتوە و ئێستا سالێك و 10 رۆژ بەسەر ئەو بەروارە تێپەریوە بۆیە دەستی لەكاركێشاوەتەوە.\nئەوەشی راگەیاندووە هیچ هۆكارێكی تر لە پشت دەستلەكاركێشانەوەكەم نیە.\nبڵاوکراوەی پێشووبەر لە هێرشەكەی توركیا حكومەتی هەرێم چی لەبارەی وردەكاری ئۆپەراسیۆنەكە زانیوە؟\nبڵاوکراوەی نوێترهەڵوێستی فەرمی یەكێتی لەسەر كەمكردنەوەی مووچە بەفەرمی رادەگەیەندرێت


سه‌رجه‌م کورتکراوه‌کانی کیبۆردی کۆمپیوته‌ر - Yeane.Org ماڵپەری یانی\nدوگمه‌ی لۆگۆی ویندۆز بۆ كردنه‌وه‌ی لیستی start له ویندۆزدا .\nلۆگۆی ویندۆز + F بۆ كردنه‌وه‌ی كرداری گه‌ڕان له ویندۆزدا .\nلۆگۆی ویندۆز + E بۆ كردنه‌وه‌ی په‌ڕهه‌ڵده‌ره‌وه‌كانی مه‌له‌فه‌كان .\nلۆگۆی ویندۆز + M بۆ دابه‌زاندنی گشت به‌رنامه‌كان بۆ سه‌ر لیستی تاسك باڕ وه وه‌دیارخستنی رووبه‌ری شاشه .\nلۆگۆی ویندۆز + R وه‌دیارخستنی كارپێكردنی فه‌رمانه‌كانی DOS .\nلۆگۆی ویندۆز + F1 هه‌ڵده‌سێ به‌كردنه‌وه‌ی ده‌لیلی ڕێنماییه‌كانی به‌كارهێنانی كۆمپیوته‌ر .\nلۆگۆی ویندۆز + BREAK وه دیارخستنی تایبه‌تمه‌ندییه‌كانی سیسته‌م و ئامێر .\nALT + F4 داخستنی به‌رنامه كراوه‌كان یاخود داخستنی كارپێكردنی كۆمپیوته‌ر .\nALT + TAB گواستنه‌وه له نێوان به‌رنامه كراوه‌كان .\nALT + Space كردنه‌وه‌ی لیستی ده‌ست به‌سه‌رداگرتنی به‌رنامه كراوه‌كان وه‌كو داخستنیان یاخود گواستنه‌وه‌یان .\nALT + ESC گواستنه‌وه‌ی خیرا له‌نێوان به‌رنامه كراوه‌كان .\nCTRL + C كۆپیكردنی مه‌له‌ف یاخود وێنه یاخود دێڕێكی دیاریكراو .\nCTRL + X بڕینی مه‌له‌فێك یاخود نووسینێك وه له‌دواییدا گواستنه‌وه‌ی بۆ شوێنێكی تر .\nCTRL + V دانانه‌وه‌ی ئه‌و شته‌ی كۆپی كراوه یاخود براوه .\nCTRL + INSERT كۆپیكردنی به‌شێكی سه‌ره‌كی .\nSHIFT + INSERT دانانه‌وه‌ی به‌شه كۆپیكراوه‌كه .\nCTRL + N كردنه‌وه‌ی لاپه‌ڕه‌یه‌كی تازه .\nCTRL + W داخستنی به‌رنامه‌ی كراوه .\nCTRL + A دیاریكردنی گشتی له‌یه‌ك شوێندا .\nCTRL + P پرێنت كردنی دۆكۆمێنتێك له‌هه‌ر به‌رنامه‌یه‌كدا بێت .\nCTRL + S پاراستنی مه‌له‌فه‌كه له‌هه‌ر به‌رنامه‌یه‌كدا بێت .\nCTRL + O كردنه‌وه‌ی مه‌له‌فێكی خه‌زن كراو له‌هه‌ر به‌رنامه‌یه‌كدا .\nCTRL + F بۆ وه‌دیارخستنی په‌نجه‌ره‌ی گه‌ڕان .\nCTRL + Z گه‌ڕانه‌وه بۆ دوایین هه‌نگاو له‌هه‌ر به‌رنامه‌یه‌كدا .\nCTRL + Y بۆ پێشڤه‌چوون بۆ هه‌نگاوی پێشه‌وه له‌هه‌ر به‌رنامه‌یه‌كدا بێت .\nكورتكراوه‌كانی تایبه‌ت به په‌ڕهه‌ڵده‌ره‌وه‌ی ئینته‌رنێت\nF5 دووباره باركردنه‌وه‌ی لاپه‌ره‌كه ( زیندووكردنه‌وه‌ی په‌ڕه‌كه ) .\nF4 پیشاندانی ئه‌و ناونیشانانه‌ی كه پێشتر سه‌ردانت كردوون .\nF6 بۆ دیاریكردنی ناونیشان له شوینی نووسینیدا .\nF11 بۆ كردنه‌وه‌ی لاپه‌ڕه‌كه پڕ به شاشه وه گه‌ڕانه‌وه بۆ باری پێشوو .\nALT + دوگمه‌ی تیره‌ی لای چه‌پ گه‌ڕانه‌وه بۆ په‌ڕه‌ی پێشوو .\nALT + دوگمه‌ی تیره‌ی لای ڕاست به‌ره‌و پێشچوونی په‌ره‌یه‌ك كه كرداری گه‌رانه‌وه‌ی بۆ كراوه .\nCTRL + TAB گواستنه‌وه له‌نێوان لاپه‌ره كراوه‌كان .\nALT + D بۆ گواستنه‌وه‌ی ماوس بۆ نێو شریتی نووسینی ناونیشانه‌كان .\nENTER چوون بۆ ناویشانی دیاریكراو ئه‌گه‌ر كارسه‌ری ماوس له‌نێو لیستی نووسینی ناویشان بێت .\nESC بۆ وه‌ستانی كرداری باركردنی لاپه‌ره‌كه .\nHOME ڕؤیشتن بۆ سه‌ره‌تای په‌ڕه‌ی به‌رده‌ست .\nEND ڕۆیشتن بۆ كۆتایی په‌ڕه‌ی به‌رده‌ست .\nPAGE UP چوون بۆ سه‌ره‌وه‌ی لاپه‌ره‌كه زۆر به‌خێرا .\nPAGE DOWN چوون بۆ خواره‌وه‌ی لاپه‌ڕه‌كه زۆر به‌خێرا .\nSPACE دابه‌زین بۆ خواره‌وه‌ی لاپه‌ڕه‌كه به‌پێی چه‌ند دێڕێكی لاپه‌ره‌كه .\nBACKSPACE ڕێگایه‌كی خێرا بۆ گه‌ڕانه‌وه بۆ لاپه‌ره‌ی پێشوو .\nTAB گواستنه‌وه له‌نێوان لینكی سایته‌كه .\nSHIFT + TAB گواستنه‌وه‌ی پیچه‌وانه له‌نێوان لینكی سایته‌كه .\nتیره‌ی سه‌روو چوون بۆ سه‌رووی لاپه‌ره‌كه به خێراییه‌كی سروشتی .\nتیره‌ی خواروو چوون بۆ خواره‌وه‌ی لاپه‌ره‌كه به خیراییه‌كی سروشتی .\nدوگمه‌ی لیست وه دیارخستنی لیستی فه‌رمانه‌كان له‌سه‌ر لاپه‌ره‌یه‌ك یاخود لینكێك .\nSHIFT + F10 وه دیراخستنی لیستی فه‌رمانه‌كان .\nCTRL + ENTER هه‌ڵده‌سێ به زیادكردنی wwwو .com له سه‌ره‌تاو كۆتایی ناونیشانه‌كان .\nCTRL + B هه‌ڵده‌سێ به پیشاندانی لیستی په‌سه‌نكراوه‌كان .\nCTRL + D هه‌ڵده‌سێ به زیادكردنی ناونیشانی سایته‌كه بۆ نێو لیستی په‌سه‌نكراوه‌كان .\nCTRL + H بۆ كردنه‌وه‌ی مه‌له‌فی زاكیره كه هه‌ڵساوه به خه‌زن كردنی ئه‌و ناونیشانانه‌ی كه سه‌ردانت كردوون .\nCTRL + L وه دیارخستنی په‌نجه‌ره‌ی كردنه‌وه‌ی سایتێك یاخود مه‌له‌فێكی تازه .\nCTRL + O وه دیارخستنی په‌نجه‌ره‌ی كردنه‌وه‌ی سایتێك یاخود مه‌له‌فێكی تازه. ..\nCTRL + N كردنه‌وه‌ی لاپه‌ره‌یه‌كی نوێبۆ په‌ڕهه‌ڵده‌ره‌وه‌كه .\nCTRL + P بۆ پرینت كردنی لاپه‌ره‌ی سایته‌كه یاخود چه‌ند دێڕێكی دیاریكراو یاخود وێنه .\nCTRL + S بۆ پاراستنی لاپه‌ره‌ی سایته‌كه بۆ نێو ئامێره‌كه .\nCTRL + W داخستنی په‌نجه‌ره‌ی په‌ڕهه‌ڵده‌ره‌وه‌ی ئێستا.\nCTRL + B گۆڕینی نووسین بۆ خه‌تێكی ئه‌ستوور و پان .\nCTRL + I گۆرینی نووسین بۆ شێوه‌یه‌كی لار .\nCTRL + U دانانی خه‌تێك به‌ژێر نووسینه دیاریكراوه‌كه .\nCTRL + D دیارخستنی شاشه‌ی گونجاندنی شێوه فۆنته‌كان .\nCTRL + E ناوه‌ڕاست كردنی نووسینه دیاریكراوه‌كه .\nCTRL + J گونجاندنی دێڕه‌كان له‌گه‌ڵ لێواری لاپه‌ڕه‌كان .\nCTRL + L گۆڕینی ده‌ستپێكردنی نووسین له‌لای چه‌په‌وه .\nCTRL + SHIFT ڕاسته گۆڕینی ده‌ستپێكردنی نووسین له‌لای ڕاسته‌وه .\nCTRL + SHIFT چه‌په گۆڕینی نووسین بۆ لای چه‌پ .\nCTRL + D كردنه‌وه‌ی شاشه‌ی گونجاندنی فۆنته‌كان .\nCTRL + R گۆڕینی نووسین بۆ لای ڕاست .\nSHIFT+ Alt گۆرینی زمانی نووسین له ئینگلیزیه‌وه بۆ عه‌ره‌بی وه به پێچه‌وانه‌شه‌وه .\nSHIFT + END دیاریكردنی دێڕی نووسین له شوێنی ماوسه‌وه تا كۆتایی دێڕه‌كه .\nSHIFT + Home دیاریكردنی دێڕی نووسین له شوێنی ماوسه‌وه تا سه‌ره‌تای دێڕه‌كه. .\nSHIFT + تیره‌كان دیاریكردنی دێڕی نووسین له شوێنی ماوسه‌وه به‌پێی ئاڕاسته‌ی تیره‌كان .\nلۆگۆی ویندۆز + دوگمه‌ی لیست كردنه‌وه‌ی لیستی فه‌رمانه‌كان كه ده‌توانین چه‌ندین كردار جێ به‌جێ بكه‌ین به‌سه‌ر نووسینه سلێكت كراوه‌كان .\nCTRL + C بۆ له‌به‌رگرتنه‌وه‌ی نووسین یاخود وێنه .\nCTRL + X بۆ بڕینی نووسینێك یاخود وینه‌یه‌ك بۆ گواستنه‌وه‌ی بۆ شوێنیكی تر .\nCTRL + V هه‌ڵده‌سێ به دانانه‌وه‌ی نووسینه له‌به‌رگیراوه‌كه یاخود بڕاوه‌كه ,\nCTRL + A دیاریكردنی گشتی نووسینه‌كه .\nCTRL + M جووڵاندنی هامشی نووسین كه‌مێك به‌لای چه‌پ .\nSHIFT + TAB جووڵاندنی هامشی نووسین كه‌مێك به‌لای ڕاست .\nCTRL + P چاپ كردنی مه‌له‌ف .\nCTRL + S پاراستنی مه‌له‌ف .\nCTRL + F گه‌ڕان له‌نێو دۆكیۆمێنته‌كه .\nCTRL + H گۆڕینی ووشه‌یه‌ك به ووشه‌یه‌كی تر .\nCTRL + Z گه‌ڕانه‌وه‌ی یه‌ك هه‌نگاو له كۆتا گۆڕانكاری كردن .\nCTRL + Y به‌ره‌و پێشه‌وه‌چوون یه‌ك هه‌نگاو له‌گه‌ڕانه‌وه‌ی گۆڕانكاریه‌كان .\nCTRL + دوگمه‌ی پیتی ( ج ) بچوككردنه‌وه‌ی قه‌باره‌ی فۆنتی نووسین .\nCTRL + دوگمه‌ی پیتی ( د ) گه‌وره‌كردنی قه‌باره‌ی فۆنتی نووسی .


پۆلیسی فەڕەنسا ڕایگەیاند، كەسێك دەستگیركراوە لە شاری نیس كە بە چەقۆ هێرشی كردووەتەسەر خەڵك و “سێ كەسی كوشتووە”.\nپۆلیسی فەڕەنسا ئەمڕۆ پێنجشەممە 29ی تشرینی یەكەم دەستگیركردنی كەسێكی ڕاگەیاند پاش ئەنجامدانی هێرشێك بە چەقۆ لە شاری نیس، كە بووە هۆی كوژرانی “سێ كەس”.\nبەپێی میدیاكانی ئەو وڵاتە هێرشەكە لە نزیك كڵێسایەكی شارەكە بووە.\nكریستیان ئیسترۆزی، سەرۆك شارەوانیی نیس لە تویتەرەوە ئاشكرایكرد، كەسێك پاش هێرشەكە دەستگیركراوە.\nوتیشی، “هێرشی نزیك لە كڵێساكە كارێكی تیرۆرستییە”.\nڕوداوەكە لەكاتێكدایە نزیكەی دوو هەفتە لەمەوبەر پاش وتنەوەی وانەیەك دەربارەی ئازادی ڕادەربڕین و نیشاندانی وێنەیەكی كاریكاتێری لەسەر پێغەمبەری ئیسلام، ساموێڵ باتی كە مامۆستایەكی خوێندنگەی ئامادەیی بوو لە فەڕەنسا، لەلایەن خوێندكارێكی بەڕەگەز چیچانی خۆیەوە سەربڕدرا، دواتریش خوێندكارەكە لەلایەن هێزە ئەمنییەكانەوە كوژرا.\nئەو ڕوداوە كاردانەوەی لەسەر ئاستی ناوخۆ و دەرەوەی فەڕەنسا لێكەوتەوە، لای خۆیەوە ئیمانوێل ماكرۆن، سەرۆكی فەڕەنسا لە لێدوانێكدا ڕایگەیاند، بەردەوام دەبین لە بەرگریکردن لە ئازادی و بەیداخی عەلمانیەت بەرز ڕادەگرین. ئەوەشی وت، “واز لە کاریکاتێر ناهێنین و واز لە وێنە دەستییەکان ناهێنین، ئەگەر ئەوانیدیکەش پاشەکشە بکەن. هەموو ئەو هەلانەی لەسەر شانی کۆمارن بۆ هەموو گەنجانی دەڕەخسێنین بەبێ جیاکاری”.\nوتەكانی ماكرۆن نیگەرانی ژمارەیەك لە وڵاتانی ئیسلامی و ڕێكخراو و كەسایەتییە ئیسلامییەكانی لێكەوتەوە و بەهۆیەوە هەندێكیان بایكۆتی شمەكی ئەو وڵاتەیان ڕاگەیاند.\nئەڵمانیا و فەڕەنسا كەرەنتینی گشتی دەستپێدەكەنەوە\nنەجەف.. سێ خوشك دەبنە نێچیری باندێكی بازرگانیكردن به مرۆڤه‌وه\nدادوەری دادگای لێكۆڵینەوەی نەجەف سزای بەسەر سێ كەسدا سەپاند بە تاوانی بازرگانیكردن بە مرۆڤەوە، پاش تاوانباركردنیان بە بازرگانیكردن…\nبەغداد.. لە بەردەم باڵیۆزخانەی فەڕەنسا خۆپیشاندان بەڕێوەچوو\nدەیان كەس لە بەردەم باڵیۆزخانەی فەڕەنسا لە بەغداد دژ بە هەڵوێستەكانی ماكرۆن خۆپیشاندانیان سازكرد، گرژی لەنێوان هێزە ئەمنییەكان…


سبەینێ لە سلێمانی خۆپیشاندانە - تۆڕی میدیایی خەڵک\nدەستەیەك لە خوێندنكارانی سەرجەم قۆناغەكانی خوێندنی بنەڕەتی و ئامادەیی لە ڕاگەیەنراوێكدا ڕایدەگەیەنن، ڕۆژی سێ شەممە ٢٧/٤/٢٠٢١ كاتژمێر ١٠ی سەر لە بەیانی لە بەردەم بەڕێوەبەرایەتی گشتی پەروەردەی سلێمانی گردبوونەوەیەك ساز دەكەن.\nبانگەواز بۆ گردبوونەوە و خۆپیشاندان\nقووتابیان و خوێندكاران\n♦ بۆ ئەوەی ساڵێكی خوێندن نەفەوتێ .\n♦ لە پێناوی ئەوەی لەوە زیاتر بێحورمەتی بەخوێندن و زانست نەكرێت .\n♦ بۆ ئەوەی چارەنوسی خوێندنی ئەمساڵ یەكلایی بكرێتەوە و كۆتایی بە خوێندنی شكستخواردووی بەناو ئەلكترۆنی بهێنرێت\n♦ هاوكات لە پێناوی ئەوەی بە دابینكردنی پێداوستیەكانی خۆپارێزی لە لایەن حكومەتەوە دەرگای خوێندنگاكان بكرێتەوە .\nئێمە وەكو دەستەیەك لە خوێندنكارانی سەرجەم قۆناغەكانی خوێندنی بنەڕەتی و ئامادەیی ڕۆژی سێ شەممە ٢٧/٤/٢٠٢١ كاتژمێر ١٠ی سەرلەبەیانی لە بەردەم بەڕێوەبەرایەتی گشتی پەروەردەی سلێمانی گردبوونەوەیەك ساز دەكەین.\nبەشداریتان خزمەتە بە ئایندەی نەتەوەكەمان، چاوەڕوانی هیمەت و بەشداری فراوانی قوتابیان و خوێندكاران و سەرجەم چین و توێژەكانین\n11 مارس 2021 1.40 pm\nسلێمانی ـ نزار جەزا ئەمڕۆ سێ شەممە ڕێكخراوی خەڵك بۆ گەشەپێدان لەیاداشتنامەیەكدا داوای ڕووماڵنەكردنی ڕووداوەكانی…


وێب دیزاین – بازرگان\nتاگ: وێب دیزاین\nوێبسایتێكی تایبه‌ت به فۆنت له‌لایه‌ن Adobe بۆ دیزاینه‌ره‌كان\nby Jiablog كانونی یه‌كه‌م 12, 2017 Uncategorized / پێداویستی / دیزاین\nكۆمپانیای ئه‌دۆب كه هه‌وادار و به‌كارهێنه‌رێكی زۆری هه‌یه، ڕه‌نگه هه‌موومان یه‌كێك له پڕۆگرامه‌كانی كۆمپانیای Adobe به‌كار بهێنین.\nزۆرترینی ئه‌وانه‌ی به‌رهه‌مه‌كانی ئه‌م كۆمپانیایه به‌كارده‌هێنن دیزاینه‌رن، ئه‌م كۆمپانیایه‌ش هه‌میشه له هه‌وڵی ئاسانكاری زیاتره بۆ به‌كارهێنه‌رانی.\nله یه‌كێكی تر له كاره جوان و ئاسانكاریه‌كانی تری ئه‌م كۆمپانیایه‌م وێبسایتێكی نوێیه بۆ فۆنت.\nهه‌میشه دیزاین هه‌ر له پۆسته‌ر، برۆشور یان بزنس كاردێك تاوه‌كو دیزاین كردنی په‌رتوك و گۆڤارێك، دیزاینه‌ره‌كان كێشه‌یه‌كی زۆریان له فۆنت هه‌یه و دڵنیا نین چ جۆره فۆنتێك به‌كار بهێنن،\nزۆربه‌ی جار فۆنتێكت له ئۆنڵاین به‌دڵه و ده‌ته‌وێت به‌كاری بهێیت، كه‌چی كه داونلۆدی ده‌كه‌یت و به‌كاری ده‌هێنیت، ده‌بینیت كه جوان نیه،\nدووباره‌كردنه‌وه‌ی ئه‌م كاره بۆ چه‌ند جارێك كاتێكی زۆر ده‌بات له كاتی دیزاین و زۆرجار دیزاینه‌ر دوا ده‌خات.\nبۆیه كۆمپانیای Adobe له ڕێگه‌ی وێبسایتی Typekit ئه‌م كاره‌ی بۆ دیزاینه‌ره‌كان ئاسانتركردووه و به‌ر له داونلۆد كردن، ده‌توانیت فۆنته‌كان تاقی بكه‌یته‌وه كه هه‌زاره‌ها فۆنتی جیاوازی تێدایه.\nئه‌مه‌ش لینكی وێبسایته‌كه‌یه.\nTagged : پڕۆگرام و پێداویستی / دیزاین / وێب دیزاین\nby Jiablog حوزه‌یران 25, 2017 حوزه‌یران 25, 2017 Uncategorized / پێداویستی / دیزاینLeave a Comment on گەورەترین وێبسایت تایبەت بە PNG\nهەموو دیزاینەرێک پێویستی بە وێنەی PNG هەیە کە کورتکراوەی (Portable Network Graphics) ە. کەوا وێنەیەکی بێ باکگراوندە و بە ئاسانی لەسەر وێنەی تر دادەنرێت.\nبەڵام زۆربەی دیزاینەرەکان کێشەی دەستنەکەوتنی وێنەیان هەیە یاخود وێنەکان بەپارەن وناتوانرێت بەکار بهێنرێت یاخود لۆگۆی تایبەت بە کۆمپانیاکەی لەسەرە.\nئێمە لێرەدا وێبسایتێکتان بۆ دادەنێین کەوا بە ملیۆنەها وێنەی PNGتێدایە و بە خۆڕایی دەتوانن بەکاری بهێنن.\nTagged : پڕۆگرام و پێداویستی / دیزاین / ڕەنگ / وێب دیزاین


زاهیر باهیر: ئیسلامییە دەسەڵاتخوازەکان، سەلەفییەکان دەزانن چۆن جەماوەریی بن. – WTARIKURD\nکەناڵی نوێی ئەوان بۆ برەودان بە بیر و باوەڕ و پەیامیان، نزیكبوونەوەیە لە ئافرەتە هونەرمەندەکان، ئارایشکارەکان، ئافرەتانی کە مۆدێلی کچە گەنجەکانن، ئافرەتانێك کە بە هەر مەبەستێك بێت کچانی گەنج و هەتا ئافرەتانی جەحێڵیش دەبنە پاشکۆیان و ئەوان دەبنە کەسایەتیەك لایان.\nلە ئێستادا ئیسلامییە دەسەڵاتخوازەکان، سەلەفییەکان، ڕوویانکردۆتە ئافرەتانی نمایشکار. ئیدی ئەمان ئەوان بەکاردەهێنین ئەوانیش ئەمان، هەردوولایان زۆر وریایانە و کارامانە ئەو گەمە قێزەوەن و لە خشتەبردنی کچانی گەنج، دەکەن. هەردوولایان دەزانن ئەوی دیکەیان درۆدەکات، نە کچی مۆدێل و نمایشکار دەبێتە سەلەفی و نە سەلەفیش باوەڕی بە نمایشکار هەیە و ئامادەشە لەتەکیا هاوسەرگیریی بکات.\nئەی کەواتە سەلەفییەکان بۆ ئەم گەمە بێزراوەیە دەکەن؟ وەڵامەکە ئەوەیە لە بازاڕی سەرمایەداریدا هەموو شتێك کاڵایە و هەر کاڵایەش بە گوێرەی کواڵەتی و شێوە و بەهای خۆی، نرخی لە کۆمەڵدا هەیە. کچان و ئافرەتانیش هەر لەو بازاڕە و لەو کۆمەڵەدا بوونەتە کاڵایەك کە هەموو لایەك سەلفیەکان، سیاسییەکان، بازرگانەکان، دەوڵەمەندەکان لە ململانێیەکی ناشیرین نامۆراڵدان لەسەر ئەم کاڵایە. ئەم کاڵایە لەم سەردەمەی کۆمەڵدا، لەم سیستەمەدا بەهۆکاری جیا جیا زۆر هەر یەکجار زۆریش ڕەواجی هەیە. سەلەفییەکان، ئیسلامییە دەسەڵاخوازەکان بۆ مەبەستی سێکیسی وەکو بازرگانەکان و سیاسییەکان و دەوڵەمەندەکان، لەم کاڵا زیندووەوە، کاڵا مرۆڤییەوە، نزیکنابنەوە بەڵکو بۆ مەبەستی سیاسییە، بۆ مەبەستی ستراتیجی ئایندەیە کە گرتنەدەستی دەسەڵاتە.\nبۆ کردنی ئەمەش سەلەفییەکان مەناعەتیان نییە ئەو سێنتەرە، ساڵۆنە، بۆ ماوەی چەند مانگێك بەلاش بکەن بۆ ئەوانەی کە دەچن، تاکو دەنگێکی باش بداتەوە.\nمن لێرەدا ڕەخنەی ئەو کچ و ژنانە ناکەم کە دەچن ئارایشتکردن و جوانکردنی خۆیان، چونکە ڕیشە و هۆکاری ئەمە کۆمەڵەکەیە، بوونی سیستەمی بەکاڵابوونی هەموو شتێکە، بوونی کولتورێکە کە ڕێگەخۆشکەرە و زەمینەسازی برەودانە بەوە، بۆیە بەڕای من شۆڕشی کولتوریی ئەوەندەی شۆڕشی ئابووریی گرنگ و زەروورە، ئەم دوو شۆڕشە، ئەم دوو گۆڕانکارییە یەك بە ئەوی دیکەیان گرێدراوەتەوە، بێ کردنی هەردووکیان ئەستەمە هیچ گۆڕانکارییەك بکرێت یا لانی کەم بتوانرێت بەردەوامیی پێبدرێت بە تایبەت گۆڕان لە کولتوری سەردەمدا، کولتوری بازاڕی ئازاددا، ئابووریی لیبراڵد. شۆڕشی ئابووریی بێ شۆڕشی کولتوریی ناکرێت. بەندکردنی، فەرامۆشکردنی پرسی کولتوریی، شکست بە لابەلاکردنەوەی پرسە ئابوورییەکە دەهێنێت. گەر بۆچوونمان ئاوابێت ئەگەر کێشەی ئابووریی لابەلابکرێتەوە، ئیتر کولتوری کۆمەڵایەتی سەردەمیش بە بیانوی ئەوەی کە گوایە سەرخانی کۆمەڵە..، لابەلادەبێتەوە، تەنها لە قاڵبی پاگەندەدا دەمێنێتەوە و لەخشتەبردنی خەڵکییە و دەستبەردانە لە هەر گۆڕانکاریییەکی سەرەکیی.


"زیاتر لە 8 ملیۆن یەمەنی لە ژێر قەیرانی خۆراكن"\n"زیاتر لە 8 ملیۆن یەمەنی لە ژێر قەیرانی خۆراكن"\nبه رواری داگرتن : 2018-05-28 17:04\nناوەندی ھەواڵەكان - نەتەوە یەكگرتوەكان ڕایگەیاند بەهۆی بونی شەڕی ناوەخۆی یەمەن هاوكاری مرۆی بە ئەستەم دەگات زیاتر لە 8 ملیۆن یەمەنی لە ژێر قەیرانی خۆراكن.\nنەتەوە یەكگرتوەكان باسی لەكارەساتی هێرشی سعودیەو هاوپەیمانەكانی كرد كە زیانێكی چەند گەورەی ناوەتەوە، نەتەوە یەكگرتوەكان داوای كرد لەولاتانی عەرەبی هاوكاری هاولاتیانی یەمەن بكەن بەتایبەت لەڕوی خۆراك و نەوت. هەروەها داوای كرد كە گەماڕۆی سەر یەمەن نەمێنێت تاكو یارمەتی بگاتە دەست هاولاتیان.\nهەروەها باس لەوە كرا ئەو شەریكەیانەی خۆراك بۆ یەمەن دەگوازنەوە لە ژێر چاودێری سعودیە جێگای باوەڕ پێكردن نیە. بۆیە نەتەوە یەكگرتوەكان مەترسی كەمی خۆراكی باس كرد. ئەندرەو لوكاك، بەرپرسی هاوكاری مرۆی لە نەتەوە یەكگرتوەكان وتی بەهۆی بونی شەڕ هاوكاری مرۆی بۆ یەمەن لە ژێر مەترسی دایە.\nلوكاك، لەكۆتای وتی:" لە یەمەن 8 ملیۆن و 400 هەزار كەس لە قەیرانی خۆراك دەژین ئەگەر بێتو چارەسەری كێشەی یەمەن نەكرێت نزیكە كارەساتی گەورەی مرۆی ڕوبدات." (İLKHA)\nبليته كان یەمەن،برسیەتی،خۆراك،قەیران،


👁 ئەم بابەتە 58,461 جار بینراوە\n📅 18-02-1963 رێکەوت و رووداو (کڕۆنۆلۆژیا)\n📅 کاتی تۆمارکردن Mar 4 2020 8:19PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 4-3-2020 20:19:00\n📅 18-02-1964 رێکەوت و رووداو (کڕۆنۆلۆژیا)\n👁 ئەم بابەتە 1,265 جار بینراوە\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 4-3-2020 20:19:12\n👁 ئەم بابەتە 18,279 جار بینراوە\nباکووری کوردستان - پارێزگاری رژێمەکەی ئاکەپەی شار [ زۆرتر... 👁] ✖ ✖ 19 1 ✔ 99% ✍ هـ.ب. 1-11-2019 18:58:05\n📝 پرسەنامەی شۆرش ئیسماعیل بۆ بنەماڵەی ئاسۆ عومەر سوارە بەڵگەنامەکان\n📅 کاتی تۆمارکردن Dec 30 2019 9:32PM\nبەناوی خوای گەورە کۆچی ناوەختی هونەرمەندی ناسراوی [ زۆرتر... 👁] ✖ ✖ 0 2 ✔ 99% ✍ ب.ج. 30-12-2019 21:32:55\n📝 پرسەنامەەی سەرۆکی هەرێم بۆ خانەوادەی ئاسۆ عومەر سوارە بەڵگەنامەکان\n📅 کاتی تۆمارکردن Dec 30 2019 7:54PM\nبەداخەوە هەواڵی کۆچی ناوادەی هونەرمەند و ئەکتەری د [ زۆرتر... 👁] ✖ ✖ 0 3 ✔ 99% ✍ ب.ج. 30-12-2019 19:54:11\n📕 پێنجوێن مەملەکەتی گووڵە زەردە پەڕتووکخانە\n📅 کاتی تۆمارکردن Dec 30 2019 9:21PM\nئەلبومێکە بەوێنەی فۆتۆگرافی مێژووی شاری پێنجوێنی ب [ زۆرتر... 👁] ✖ ✖ 0 2 ✔ 99% ✍ ز.س. 30-12-2019 21:21:23\n📝 راگەیەنراوێک لەبنەماڵەی هونەرمەندی کۆچکردو ئاسۆ عومەر سوارەوە بەڵگەنامەکان\n📅 کاتی تۆمارکردن Jan 2 2020 5:54PM\nبەناوی بنەماڵەی مامۆستا عومەری حاجی محەمەدی قوربان [ زۆرتر... 👁] ✖ ✖ 0 2 ✔ 99% ✍ ب.ج. 2-1-2020 17:54:27\n📕 سلێمانی و خاکی پەڕتووکخانە\n📅 کاتی تۆمارکردن Feb 10 2020 9:29PM\nئەلبومێکی وێنەیی دیکۆمێنتەری مێژووییە لەسەر شاری س [ زۆرتر... 👁] ✖ ✖ 1 2 ✔ 99% ✍ ز.س. 10-2-2020 21:29:36


كۆڵۆمبیا له دوایی ساڵی (81)وه ڕاهێنه‌رانی بیانی به‌شدار پێكرد له هه‌ڵبژارده‌ی وڵاته‌كه‌یدا. له‌وكاته‌وه تۆپی پێی كۆڵۆمبیا كرانه‌وه‌ی زۆری به‌خۆوه‌بینی، هه‌رچه‌نده ئه‌وان له كیشوه‌ری لاتیندا یاریی ده‌كه‌ن، به‌ڵام ئاستی یاریی له‌وێ هه‌رگیز جێگیرنه‌بووه. له‌دوایی جامی جیهانی ساڵی (1994)دا جیهان به تیپێكی زه‌رد پۆشی ڕه‌نگ خه‌نه‌یی ئاشنابوون، كه یاریزانێكی سه‌رقژنی ژماره (10) له سه‌نته‌ری یاریگاكه‌دا به شاره‌ی كاپتنی ڕابه‌رایه‌تی تیپه‌كه‌ی ده‌كرد. له‌دوایی ساڵی (1998)وه كۆڵۆمبیا به یه‌كجاری ماڵئاوایان له گۆڕه‌په‌نه‌كانی یاریی كرد.\nكه‌چی له جامی جیهانی ساڵی (2014)و له یارییه‌كانی پاڵاوتندا یاریزانێكی نایابی دیكه له كیشوه‌ری ئه‌مریكای باشوور ده‌ركه‌وته‌وه، ئه‌و زووبه‌زوو له ئیسپانیا ده‌ركه‌وت، سه‌ره‌تا گرنگی زۆری به پاره و كۆكردنه‌وه‌ی سامان نه‌ده‌دا، ئه‌و سه‌ره‌تایه‌كی باشی ده‌ست پێكرد، هه‌میشه توانای ئه‌وه‌ی هه‌بوو ڕووبه‌رێكی زۆر ده‌ستی خۆی بخات. ئیسپانیا له‌م ساڵانه‌ی دوایی سه‌نته‌ری یاریی تۆپی پێی جیهانی بووه، به تایبه‌تی هه‌ردوو یانه‌ی ڕیاڵ مه‌درید و به‌رشه‌لۆنه و دواتر ئه‌تله‌تیكۆ مه‌درید ده‌ركه‌وت.\nكه‌م یاریزان هه‌بوو به‌وه خۆشحاڵ نه‌بێت نه‌چێته ئه‌و وڵاته و سه‌رێكی ئه‌و یانانه نه‌دات. ئه‌وه‌ی من باسی ده‌كه‌م یاریزان ڕادیمل فاڵكاوه، ئه‌و یاریزانه‌ی وێستگه‌ی یاریی كردنی له ئه‌وروپا و وڵاتی پرتوگال بوو.\nیه‌كێك له گرنگیه‌كانی فاڵكاو بۆ یانه و تیپی نیشتیمانی و وڵاته‌كه‌ی ئه‌وه‌یه، ئه‌و خاوه‌نی كارزانی و لێهاتویه‌كی زۆره، به تایبه‌تی له ناوه‌ندی یاریگاوه ده‌توانێت بینای هێرش و سه‌ره‌تای ده‌ست به‌سه‌راگرتنی تۆپدا دروست بكات.\nفاڵكاو هونه‌ر زانه به‌مانای ئه‌وه‌ی ده‌توانێت له‌نێو چه‌ندان به‌رگریكار تۆپه‌كانی سنوری گۆڵپارێزان ببڕێت. بۆ وێنه گه‌ر سه‌یری ئه‌و (200) گۆڵه‌ی فاڵكاو بكه‌ین له ژیانی وه‌رزشی به‌ده‌ستی هێناوه، زۆر گۆڵی دژوار و زیره‌كانه‌ی تۆمار كردووه، به تایبه‌تی ئه‌و لێدانی كۆتایی نوكی تۆپانه‌ی زۆر به‌شێوه‌یه‌كی زیره‌كانه و له‌سه‌رخۆ ئاڕاسته‌ی گۆڵی تیپی دژبه‌ر ده‌كات.\nفاڵكاو هه‌میشه به‌رامبه‌ر گۆڵپارێزه‌كان چاو نه‌ترسه و بوێره، به‌بێ ئه‌وه‌ی خۆی بخاته بۆسه‌یانه‌وه، زۆر به هێمنی و له‌سه‌رخۆ به لێدانێكی سنورداركراو تۆپه‌كان به‌رزده‌كاته‌وه و له تۆڕی گۆڵی تیپی دژبه‌ر توندی ده‌كات.\nكه‌م یاریزانی هێرشكارمان له میژوودا هه‌یه بتوانێت بۆ هه‌موو زاوێكانی گۆڵ تۆپ ئاڕاسته بكات، به‌ڵام فاڵكاو له‌گه‌ڵ لاوی ته‌مه‌نی زوو له‌وه گه‌یشت گرنگه بۆ یاریزان بتوانێت خاوه‌نی چه‌ندین چه‌كی جۆراجۆری ترسناك بێت بۆ نه‌یاره‌كانی.\nئه‌و یاریزانه به‌وه‌ی له چه‌ندین یانه‌ی گه‌وه‌ره‌ی وه‌ك (پۆرتۆ، ئه" مه‌درید، مۆناكۆ) و ئێستا له یانه‌ی مانچسته‌ر یوانیتدا یاریی كردووه و ده‌كات، بووه به خاوه‌نی ئه‌زموونێكی زۆر و ئاشنایه به‌وه‌ی كه‌چۆن خۆی له به‌رگریكار و گۆڵپارێز و چاوی ناوبژیوانه‌كان بدزێته‌وه، كه هه‌میشه ئه‌و سیفه‌تانه له‌یه‌ك یاریزانی نێوده‌وڵه‌تیدا كۆنابنه‌وه، هه‌روه‌ها ڕادیمڵ له‌و نه‌وه نوێ یه باوه‌ڕی ته‌واوی به تواناكانی خۆی هه‌یه و هه‌میشه یاریزانی ژماره یه‌كه و ڕاهێنه‌ر و تیپه‌كان پشتی پێ ده‌به‌ستن.\nله‌چه‌ند ڕۆژی ڕابردوو ئه‌و قسانه‌ی باس و خواسمان له‌سه‌ر كرد سه‌لمان به‌وه‌ی یانه‌یه‌كی گه‌وره‌ی وه‌ك مانچسته‌ر یونایتد پێویستی به لێهاتووی ئه‌و یاریزانه‌یه، نه‌ك ئه‌و یاریزانه چاوی له یانه‌كه و خوله‌كه‌یش بێت.\nله ڕاستیدا ئه‌و ناونیشانه‌ی سه‌ره‌وه‌یشم بۆیه ده‌ست نیشانكردوو: وتم: "تێكشكێنه‌ری گۆڵكاران" ته‌نیا مه‌به‌ستی سه‌ره‌كیم ئه‌وه‌یه، هه‌ر یارییه‌ك فاڵكاو بۆ كۆڵمبیا و یانه‌كه‌ی یاریی كردبێت گۆڵی تۆمار كردووه و پێشی باشترین گۆڵكاری ئه‌و یارییه‌ی داوه‌ته‌وه.\nباشترین نموونه‌یش یارییه‌كانی ئه‌وه له خولی فه‌ڕه‌نسی و پاڵاوتنه‌كانی كیشوه‌ری ئه‌مریكای باشوور، كه هه‌میشه له پێشی ئیبراهیمۆڤیج و گۆڵكارانی كیشوه‌ری لاتین بووه.


لەبارەی دابەش كردنی مووچە بەڵێبرینەوە حكومەت روونكردنەوە دەدات\n2021-04-21 [09:45 AM]\nسەرۆکی دیوانی ئەنجومەنی وەزیرانی هەرێم رایگەیاند، دابەشکردنی موچەی فەرمانبەران بەلێبڕینەوە یان بەبێ لێبڕینەوە بەستراوەتەوە بە بودجەی هەرێمی کوردستانەوە.\nئومێد سەباح سەرۆکی دیوانی ئەنجومەنی وەزیرانی حکومەتی هەرێمی کوردستان لەکۆنگرەیەکی رۆژنامەوانیدا رایگەیاند:"دەمانەوێت ریفۆرمی ئابوری و رێگەکانی زیادکردنی داهات و باشترکردنی خەرجییەکان بکەین رێگەچارەیان بۆ دابنێین".\nسەرۆکی دیوانی ئەنجومەنی وەزیرانی گوتیشی:"ئەمجارە گفتوگۆکان لەگەڵ بەغدا دەچێت بواری جێبەجێکردنەوە، ئێمە وەک هەرێم ئامادەیی خۆمان دەربریوە بۆ پابەندبوونی تەواو بە جێبەجێکردنی رێککەوتنی نێوان هەرێم و بەغدای پەیوەست بە بودجەوە".\nبەگوتەی سەباح:"سەرۆکی ئەنجومەنی وەزیرانی هەرێم نوسراوێکی ئاراستەی سەرۆکوەزیرانی حکومەتی فیدڕاڵی کردووە تیایدا ئامادەیی هەرێمی كوردستان دەربڕیوە لەبارەی ئەوەی هەر پابەندبوونێک لەسەر هەرێم هەیە، ئەوان پێیەوە پابەنددەبن".\nلەبارەی دابەشکردنی موچەی فەرمانبەران بە لێبڕینەوە ئاشکرای کرد، "ئەوە پەیوەندی بە بودجەی هەرێمەوە هەیە، ئەمڕۆ لە کۆبوونەوەی ئەنجومەنی وەزیران باس لە هێڵە گشتیەکانی بودجە دەکرێت".\nسەرۆکی دیوانی ئەنجومەنی وەزیران دەشڵێت:"شاندی هەرێم ئەمجارە پسپۆڕی دەبێت و سامانە سروشتییەکانی هەرێم دانوستان لەگەڵ وەزارەتی نەوت و وەزارەتی داراییش لەگەڵ وەزارەتی دارایی عێراق و دیوانی چاودێری دارایی هەرێم لەگەڵ دیوانی چاودێری دارایی عێراق گفتوگۆدەکەن".


عه‌ره‌بستانی سعودی له 2016 دا\nراستییەکەی عه‌ره‌بستانی سعودی له 2016 دا  شادمان مه‌لا حه‌سه‌ن 4/1/2017\nساڵی 2016 بۆ عه‌ره‌بستانی سعودی ساڵێكی پڕ له شكستی سیاسی و دیپلۆماسی بوو. ده‌وڵه‌تی عه‌ره‌بستانی سعودی، له بنه‌ڕه‌تدا ده‌وڵه‌تێك نییه له‌سه‌ر بنه‌مای شارستانیه‌تێكی پێشكه‌وتوو دامه‌زرا بێت. ئه‌گه‌رچی ئاینی ئیسلام له‌وێ سه‌رچاوه‌ی گرتووه، به‌ڵام ده‌وڵه‌ته گه‌وره‌كانی وه‌ك ئه‌مه‌وی و عه‌باسی و عوسمانی كه به ئیمپراتۆریه‌تی گه‌وره‌ی ئیسلامی داده‌نرێن، هیچیان سه‌رچاوه‌ی دامه‌زراندن و جوگرافییه‌كه‌یان عه‌ره‌بستانی سعودیه نه‌بووه، ئه‌م ده‌وڵه‌ته‌ی ئێستا هه‌یه، ئینگلیز دایمه‌زراندووه.\nستوونی سه‌ره‌كی دامه‌زراندنی ئه‌م ده‌وڵه‌ته نه‌وته، بۆیه سعودیه ئه‌وه‌ی بنیادیناوه له وابه‌سته بوون و هه‌ژموونی سیاسی خۆی به‌سه‌ر وڵاتانی ده‌وروبه‌رو ئیسلامی پاره‌ی نه‌وت بووه، به كڕینی وابه‌سته‌یی به تایبه‌ت وڵاتانی بچوك له رووی جوگرافی و كه‌م ده‌رامه‌ت، به‌ڵام كه‌م كاریگه‌ر له باڵانسی سیاسه‌تی دیپلۆماسی و هاوسه‌نگی هێز.\nئه‌وه‌ی ده‌بینرێت له ساڵی 2016دا عه‌ره‌بستانی سعودی زۆرترین شكستی خوارد. بۆ نموونه له سوریا، به هۆی كاریگه‌ریی ورچه سپیه‌كه‌ی روسیا سعودیه زۆرینه‌ی گروپ و تاقمه چه‌كداره‌كانی له ده‌ست دا. توركیا له راسته هێله‌كه‌ی ده‌رچوو. ئه‌وه‌ی له سوریا سعودیه به‌هی خۆی داده‌نا توركیا خستیه سه‌ر مامه‌ڵه‌ی گفتوگۆی خۆی له‌گه‌ل روسیا و ئێران .\nله یه‌مه‌ن دوو ساڵی به‌سه‌ردا چوو، به‌ڵام هیچ پێشكه‌وتنێكی سه‌ربازی و سیاسی وه‌ده‌ست نه‌خست، به‌ڵكو ئێران زیاتر هاته پێش، له‌ولاوه میسر كه وڵاتێكی به‌هێز و خاوه‌ن هێزێكی سه‌ربازی گه‌وره و ژماره‌یه‌كی زۆری دانیشتوانه، له وابه‌سته‌ی سیاسه‌تی سعودیه ده‌رچوو. به راشكاوانه گوزراشتی له سه‌روه‌ریی خۆی كرد و یه‌كسه‌ر په‌یوه‌ندیه‌كانی خۆی له‌گه‌ل سوریا و به‌شار ئه‌سه‌د ئاسایی كرده‌وه.\nله‌هه‌مان كاتدا له رووی ئابوورییه‌وه به‌هۆی دابه‌زینی نرخی نه‌وته‌وه، سه‌به‌ته‌ی پاره‌ی سعودیه هی ئه‌وه نه‌ماوه وه‌ك جاران بڕێژ بڕێژ بكات بۆ كڕینی وڵاتان وه‌ك وابه‌سته‌ی سیاسه‌تی خۆی.\nسعودیه هه‌میشه به دۆسته هه‌ره نزیكه‌كه‌ی وڵاتانی رۆژئاوا ناسراوه به‌هۆی بوونی رێژه‌یه‌كی یه‌كجار زۆری نه‌وت . به‌ڵام به‌هۆی خراپی به‌كارهێنانی چه‌ك و چۆلی رۆژئاواییه‌كان له لایه‌ن مافی مرۆڤ و زۆر له وڵاتانی رۆژ ئاوا سه‌ركۆنه كرا، چونكه له یه‌مه‌ن پێشێلی مافی مرۆڤی كردبوو.\nله ئێستادا ده‌روازه‌كانی سه‌ر سعودیه زۆربه‌ی داخراون، له‌گه‌ل ركابه‌ره كلاسیكه‌كه‌ی كه كۆماری ئیسلامی ئێرانی شیعه گه‌رایه، ئه‌گه‌ر به‌راووردی بكه‌ی، ئێران بووه به وڵاتی خاوه‌ن هه‌ژموون و كاریگه‌ر، له‌به‌رامبه‌ردا سعودیه پوكاوه‌ته‌وه. چونكه له مڵملانێكه‌دا ئێران ته‌رازوه‌كه‌ی به‌لای خۆیدا قورس كرد. كاتێ توركیا و میسر واقعی مانه‌وه‌ی به‌شار ئه‌سه‌دیان قبوڵ كرد به دڵنیاییه‌وه ئه‌مه‌ش وایكرد عادل جوبێری وه‌زیری ده‌روه‌ی سعودیه سه‌ری بباته‌وه ژێر عه‌باكه‌ی چونكه شكستی هێنا.


پێشڕەویی هێزەکان هانی بەرگری دەدات دژی داعش لەناو موسڵدا\nگروپەکانی بەرگری میللی لەناو شارەکەدا زانیاریی هەواڵگری دەدەن بە هێزەکانی عێراق و هێرشدەکەنە سەر چەکدارانی داعش.\nپیتی "م"ی وشەی "مقاوەمە" (بەرگری) لەسەر دیواری قوتابخانەی ناوەندیی زوهور نوسراوە لە موسڵ. [خاوەنی وێنە: ناوەندی نەینەوا بۆ زانیاری]\nگروپەکانی بەرگری میللی کە دژی "دەوڵەتی ئیسلامی لە عێراق و شام" (داعش) شەڕدەکەن لەناو موسڵدا، هێز کۆدەکەنەوە و ئۆپەراسیۆنەکانی گروپەکە دەشێوێنن و سەرکردەکانی دەکەنە ئامانج، بەرپرسانی ناوخۆ بە دیارونایان وت.\nبەرپرسەکان وتیان گروپەکانی وەك شانەکانی رزگارکردنی موسڵ دڕکێك بوون بۆ داعش لەوکاتەوەی دەستیانگرت بەسەر ئەم شارەی باکوری عێراقدا لە 2014، بەڵام رەوتی هێرشەکانیان خێراتری کردووە و ئەم گروپانە پشتئەستور تر لەگەڵ نزیکبوونەوەی هێزەکانی عێراق.\nسێشەممە (1 تشرینی دووەم) هێزەکانی عێراق دەیان گوندیان لە دەوروبەری موسڵ ئازادکرد و چوونەناو گەڕەکەکانی دەرەوەی شارەکەوە.\nفەرماندەیەکی شانەکانی رزگارکردنی موسڵ، ئەبو عومەر، کە ناوێکی خوازراوە بۆ پاراستنی ناسنامەی، وتی: "داعش لە داڕماندایە. ئێمە شەڕیان لەگەڵ دەکەین لە هەموو گەڕەکەکانی موسڵدا و سوپاش لە دەرەوەی شارەکە بۆیان وەستاوە."\nوتیشی: "ئەمە کۆتاییانە."\nئەبو عومەر وتی: "شانەکانمان تەنها بەشێکن لە گروپێکی گەورەتری بەرگری دژی گروپی تێرۆریستی داعش لەناو شاری موسڵدا." هەروەها وتی گروپەکەی دژی داعش شەڕدەکات هاوشانی کەتیبەکانی رزگارکردنی موسڵ و کەتیبەکانی نەبی یونس.\nوتیشی گروپەکەی هێرشی بۆسەر داعش ئەنجامداوە، بەڵام تەرکیزی لەسەر "شەڕی دەرونی و تەجنیدکردن [مۆبیلیزەکردنی خەڵك] و بەخشینی زانیاری" بووە.\nوتی گروپەکە زانیاریی هەواڵگریی داوە بە هێزە رزگارکەرەکان دەربارەی چەندین حەشارگە و گردبوونەوەی داعش و "هێزە ئاسمانیەکانی عێراق و هاوپەیمانی نێودەوڵەتی تێکیانشکاندوون".\nوتیشی: "هەڵمەتەکەمان بۆ هاندانی دانیشتوان هێشتا بەردەوامە. ئەم هەڵەمتەمان ناوناوە بە 'م'" کە یەکەم پیتی وشەی بەرگرییە [بەعەرەبی مقاوەمە].\nهەروەها وتی گروپەکانی بەرگری ئەم پیتەیان لەسەر چەندین بینا نوسیەوە و ئاڵای عێراقیشیان لەسەر هەڵکردوون. وتیشی ئەم کردانە داعشیان توڕەکردووە و "هانی خەڵکیان داوە بۆ بەرگریکردن و روبەڕوبوونەوەیان".\nئەبو عومەر وتی گروپەکانی بەرگری میللی لە موسڵ ئەمساڵ بە چەندین شێوە داعشیان کردۆتە ئامانج و ئاشکراشی کرد کە "زیاتر لە 300 ئۆپەراسیۆنی جۆراوجۆر کراوە لەوانە هێرشی نیشانگری و بەئامانجگرتنی دەورییە پیادە و ئۆتۆمبیلەکانی داعش".\nوتی هەروەها لەم ئۆپەراسیۆنە بەرەنگارییانە گڕتێبەردانی بنکەکانی گروپەکە بوو. وتیشی نزیکەی 200 چەکداری داعش لەم هێرشانەدا کوژراون، لەوانە فەرماندە بیانیەکان و سەرکردەی یەکەکانیان.\nدەربارەی بارودۆخی ئێستا، ئەبو عومەر وتی لەنێوان 6,000 بۆ 8,000 چەکداری داعش لەناو موسڵدان، لەوانە نزیکەی لەسەدا 70 شەڕکەرانی ناوخۆن.\nوتی سەرەڕای سەرلێشێوانی ئێستای داعش، ئەندامانی گروپەکە بەردەوامن لەسەر ئەنجامدانی تاوانی شەڕانگێزانە دژی مەدەنیە بێچەکەکان و سەندنی سەرانە بەزۆر.\nوتیشی "شارەکە لە بارێکی خراپدایە".\n'سەرسوڕمانێکی گەورە' بۆ داعش\nئەبو عومەر داوای لە میدیا خۆماڵی و نێودەوڵەتیەکان کرد تیشکبخەنەسەر "بەرگری و قوربانیدانی خەڵکی موسڵ".\nوتی: "شارەکەمان بەبێدەنگی دانەنیشتووە لە بەرامبەر حوکمی تێرۆردا. هەر لەسەرەتاوە رێگای بەرگریی هەڵبژاردووە و چەندین شەهیدی داوە و بەمزوانە سەرکەوتن بەدەستدێت."\nراوێژکاری پارێزگاری نەینەوا، دورەید حەکیم، وتی بەرگری لە موسڵ دەستیپێکرد راستەوخۆ دوای ئەوەی داعش دەستیگرت بەسەر شارەکەدا و لەوکاتەوە هێورنەبووەتەوە.\nحەکیم بە دیارونای وت: "لەسەرەتادا کەتیبەکانی نەبی یونس تەنها گروپ بوو لەسەر زەوی چالاکبوو. ئێستا چەندین بزوتنەوە و گروپ هەن کە هەموو یەك ئامانجیان هەیە: بەرەنگاریکردنی تێرۆریستەکان."\nوتی بەڵام شێوازەکانیان جیاوازە و "هەندێکیان چەکدارییان هەڵبژاردووە، لەکاتێکدا هی تر بڕیاریانداوە بۆ کۆکردنەوەی زانیاریی هەواڵگری و شەڕی دەرونی و هاندانی خەڵك. گروپی تریش پەنایانبردووە بۆ لێکدانی ئەم دووانە".\nوتیشی لەگەڵ دەستپێکردنی شەڕی گرتنەوەی موسڵ ئەم گروپانە ئۆپەراسیۆنەکانیان بەرفراوانتر و چڕترکردۆتەوە و بەرەیەکی ناوەکییان دژی داعش کردۆتەوە.\nهەروەها وتی: "هەروەك هەمیشە تێرۆریستەکان پەنایانبردووە بۆ فریودان بە بڵاوکردنەوەی ئەو ڤیدیۆیانەی وا پیشاندەدەن ژیان لەناو موسڵدا ئاساییە، بەڵام بەتەواوی پێچەوانەی ئەوەیە." وتیشی ئەندامانی داعش زۆر دەترسن لە پێشڕەوییە سەربازیەکان.\nئەندامی ئەنجومەنی پارێزگای نەینەوا، عەلی خوزەیر، بە دیارونای وت شەڕی گرتنەوەی موسڵ "سەرسوڕماندنی گەورە"ی پێیە بۆ داعش لەلایەنی بەرگریی میللیەوە.\nوتی: "خەڵك رقوکینەیەکی قوڵیان لەدڵدایە بەرامبەر داعش."\nوتیشی: "رەنگە هەندێك موفاجەئەی گەورە بەڕێوەبێت لەگەڵ هاتنی شەڕەکان بۆناو گەڕەکەکان، دەشێت راپەڕینێکی گەورە روبدات کە دواهەمین ئەندامانی داعش لەناوبەرێت." هەروەها ئاماژەی بەوەش کرد کە دانیشتوانی گەیارە هەڵشاخان بەڕوی گروپەکەدا و خەڵکی موسڵیش هەمان شت دەکەن.\nهێزە عێراقیەکان لە رۆژئاوای موسڵ شەڕی داعش دەکەن


لێدوانی بەکارھێنەر:Salman kurdy - ویکیپیدیا، ئینسایکڵۆپیدیای ئازاد\nلێدوانی بەکارھێنەر:Salman kurdy\nبەخێرھاتی بۆ ویکیپیدیا Salman kurdy!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٤١٬٤١٤ وتار و ١٤٠ بەشداربووی چالاکی ھەیە.\n-- > kushared (لێدوان) ٠٩:١٥، ٢٧ی ئابی ٢٠١٤ (UTC)\nسڵاو و ڕێز. بەخێرھاتی کاک Salman kurdy بۆ ویکیپیدیای کوردی. بەڵێ براکەم ئێرە ئینسایکڵۆپیدیای ئازادە و ھەر وەک جنابت وتت بە لەبەرچاوگرتنی بێلایەنی لە ناو بابەتەکەدا دەتوانی لەسەر ھەر شتێک کە بایەخدار بێ وتار دابنێی.\nوتارەکە لە ویکیپیدیای کوردیدا نووسراوە دەتوانی پەرەی پێ بدەی؛ ئەمەتا: بێ باوەڕی. لە لای ڕاستەوەی پەڕەکە وتارەکە بە زمانەکانی تریش ھاتووە بۆ نموونە بە عەرەبی إلحاد یان بە ئینگلیزی: Atheism.\nھەر چەشنە پرسیارێکت بوو ئێمە ئامادەی وەڵامدانەوەین. لەگەڵ رێز.--چالاک وتووێژ ١٦:١١، ٢٧ی ئابی ٢٠١٤ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Salman_kurdy&oldid=431438»\nدواجار لە ١٦:١١ی ٢٧ی ئابی ٢٠١٤ دەستکاری کراوە\nئەم پەڕەیە دواجار لە ١٦:١١ی ٢٧ی ئابی ٢٠١٤ نوێ کراوەتەوە.


گۆران ترانسپۆرت – گواستنەوەی گشتی لە ئەوروپا بۆ کوردستان، عێراق، سوریا و ئیران\nگواستنەوەی گشتی لە ئەوروپا بۆ کوردستان، عێراق، سوریا و ئیران\nکاتی کاری ئۆفیسی سەرەکی\nبەخێر بێن بۆ گۆران ترانسپۆرت!\nخێرایی لە گەیاندن، هەرزانی لە نرخ، گرەنتی لە گەیشتن...\nئەزموونی زیاتر لە ١٠ ساڵ کارکردن بەبەردەوامی\nکۆمپانیای گۆران ترانسپۆرت بۆ گواستنەوە و گەیاندن!\nڕێنمایەكانی كاركردن …\nخزمەتگوزاری گۆران ترانسپۆرتخزمەتگوزاری: کۆمپانیای گۆران ترانسپۆرت ئامادەیە بۆ گواستنەوەی هەموو کەلوپەلەکانتان لە ئەوروپاوە بۆ …\nدەربارەی ئێمەکۆمپانیای گۆران ترانسپۆرت بۆ گواستنەوە و گەیاندن! کۆمپانیای گۆران ترانسپۆرت ئامادەیە بۆ گواستنەوەی هەموو کەلوپەلەکانتان …\nشێوەی وەرگرتن و گواستنەوە\nشێوەی وەرگرتن و گواستنەوەی …\nئاگاداریەک لە کۆمپانیای گۆران ترانسپۆرت!\nبەهیوای سەلامەتی ئێوە و زوو تێپەڕاندنی ئەم دۆخە و ڕزگاری سەرجەم کۆمەڵگای مرۆڤایەتی لە بڵاوبوونەوەی پەتای نەخۆشی ڤایرۆسی کڕۆنا.\nهاوڵاتیانی ئازیز ئاگادار دەکەینەوە، کە کاری گواستنەوە و گەیاندنی کۆمپانیای گۆران ترانسپۆرت لە سوید و ئەوروپا بۆ شارەکانی کوردستان و عێراق بەردەوامی هەیە و بەردەوامین لە خزمەتگوزاریەکانمان بۆ گەیاندنی کاڵا و کەلوپەلەکانتان.\nگۆران ترانسپۆرت، لە پێناوی گواستنەوە و گەیاندنی پێداویستیەکانتان بە کەسوکار و ئازیزانتان، کارەکانمان بەردەوامە و درێژە بە بەردەوامی و خزمەتگوزاریەکانمان دەدەین. هەر پێداویستیەکتان هەیە دەتوانن بیگەیننە دەستی ئازیزانتان.\nکۆمپانیای گۆران ترانسپۆرت بۆ گواستنەوە و گەیاندن\nکۆمپانیای گۆران ترانسپۆرت ئامادەیە بۆ گواستنەوەی هەموو کەلوپەلەکانتان لە ئەوروپاوە بۆ کوردوستان، عێراق، سوریا و ئیران، بەپێچەوانەشەوە کەلوپەلەکانتان دەگوازینەوە بۆ هەموو ئەوروپا. گواستنەوە و گەیاندنی گشت کەلوپەلێکی ناوماڵ و کاڵای بازرگانی، دیاری و پۆست. گەیاندنی گشت ئامێرێکی کارەبایی و ئەلکترۆنی بەکارهاتوو و نوێ، بە هەر قەبارە و کێشێک بە شێواز و نرخی تایبەت لە کاتی دیاریکراودا.\nسەنتەرەکانی خزمەتگوزاری لە بەریتانیا ، هۆڵەندا ، ئەڵمانیا ، سوید، فینلاندا و عێراق\nئامراز و پێویستیەکانی پزیشکی\nدیاری و شتومەکی تایبه ت\nپۆست لە سەرانسەری ئەوروپا بۆ کوردستان – عێراق\nنامە و بەڵگەنامه ی ڕەسمی\nپۆست لە کوردستان – عێراق بو سەرانسەری ئەوروپا\nبۆ گواستنەوە و گەیاندن!\nدەتوانن کەلوپەل و دیاریەکانتان بۆ کەسوکارو خۆشەویستانتان بنێرن, بۆ هەر یەک لەشارەکانی: هەولێر، سلێمانی، دهۆک و کەرکوک هەروەها بۆ هەموو شارەکانیتری عێراق و ئیران و سوریا...\nخێرایی لە گەیاندن، هەرزانی لە نرخ، گرەنتی لە گەیشتن... ئەزموونی زیاتر لە ١٠ ساڵ کارکردن بەبەردەوامی لە سیفەتەکانی کۆمپانیای گۆران ترانسپۆرتە.\nکۆمپانیای گۆران ترانسپۆرت ئامادەیە بۆ گواستنەوەی هەموو کەلوپەلەکانتان لە ئەوروپاوە بۆ کوردوستان، عێراق، سوریا و ئیران، بەپێچەوانەشەوە کەلوپەلەکانتان دەگوازینەوە بۆ هەموو ئەوروپا.\nگواستنەوە و گەیاندنی گشت کەلوپەلێکی ناوماڵ و کاڵای بازرگانی، دیاری و پۆست. گەیاندنی گشت ئامێرێکی کارەبایی و ئەلکترۆنی بەکارهاتوو و نوێ، بە هەر قەبارە و کێشێک بە شێواز و نرخی تایبەت لە کاتی دیاریکراودا. هەموو هەفتەیەک پۆست دەنێرین و تەنها ( 3-4) دەخایەنێت. دەتوانن کەلوپەل و دیاریەکانتان بۆ کەسوکارو خۆشەویستانتان بنێرن, بۆ هەر یەک لەشارەکانی: هەولێر، سلێمانی، دهۆک و کەرکوک هەروەها بۆ هەموو شارەکانیتری عێراق و ئیران و سوریا...\nلە تایبەتمەندیەکانی کۆمپانیاکەمان، گەیشتنی کاڵا کەلوپەلەکانتان لە کاتی دیاری کراودا.\nداواکاری تایبەت و خێرا\nبۆ داواکاری تابەت و خێرا، لێرە پەیامێک بنێرە لە نزیکترین ماوەدا، وەڵام بە داواکاری و پێداویستیەکانتان دەدەینەوە.\nگواستنەوەی هێلی ووشکانی: لە ڕێگای ووشکانیەوە دەتوانرێت پۆست، کاڵای بازرگانی، کەلوپەلی ناوماڵ، جوانکاری، خواردن و خواردنەوە و سەرجەم ئامێرە کۆن و نوێکان بەهەر قەبارە و کێشێک بێت، بگواسترێنەوە بۆ شارەکانی کوردستان، عێراق، سوریا و ئیران.\nگۆران ترانسپۆرت, بۆ گواستنەوە و گەیاندن!\nگواستنەوەی هێلی دەریایی: تەنها گواستنەوەی کەلوپەلی قەبارە گەورە بۆ زۆربەی وڵاتانی جیهان بە کۆنتینەری تایبەت و قەبارەی دیاریکراو. هێلی دەریایی بۆ عێراق تەنها بۆ مینای ئومقەسر دەچێت. بۆ زانیاری زیاتر پەیوەندیمان پێوە بکەن.\nگواستنەوەی هێلی ئاسمانی: گواستنەوەی هێلی ئاسمانی گواستنەوەیەکی خێرایە. بەڵام بەراورد لەگەڵ هێلەکانیتری گواستنەوە نرخی زۆر بەرزە.\nکاری بازرگانی بۆ کوردستان و عێراق: ئەگەر خاوەنی کۆمپانیا و فرۆشگای هاوکاری تەواوت دەکەین بۆ گەیاندنی سەرجەم کالاکانتان بە شێوەی خێرا و بەردەوام و یاسایی و بە نرخێکی گونجاو.\nنوسینگەکانمان لە عێراق\nنوسینگەکانمان لە ئەوروپا\n+46-72 833 6106 Gävle:\nCopyright © 2019 Goran Transport. All rights reserved.


قاعیده ئه‌یمه‌ن ئه‌لزه‌واهیری له شوێنی بن لادن داده‌نێت\nقاعیده ده‌ڵێت ئه‌یمه‌ن ئه‌لزه‌واهیری میسری له شوێنی ئوسامه بن لادن داناوه وه‌ک سه‌رکرده تۆڕه تێرۆریسـتیـیه‌که.\nئه‌لقاعیده ئه‌مه‌ی له‌سه‌ر ماڵپه‌ڕێـکی ئیسلامی بڵاوکرده‌وه و په‌یمانی داوه ده‌سـتبه‌جێ له کاره جیهادیـیه‌کانی و یان شه‌ڕه پـیرۆزه‌کانی له دژی ئه‌مه‌ریکا و ئیسرائیل به گوته‌ی خۆی به‌رده‌وام بێت. هه‌روه‌ها له ڕاگه‌یاندنه‌که‌یدا ئه‌و دوو وڵاته‌ی به هه‌ڵگه‌ڕاوه له ئاین ناوبرد و گوتی ئه‌و له شه‌ڕی خۆی به‌رده‌وام ده‌بێت هه‌تا ئه‌و ده‌مه‌ی هه‌موو له‌شـکره هێرشبه‌ره‌کان خاکی ئیسلام جێده‌هێڵن.\nزه‌واهیری که پـزیشـکێـکی نه‌شـته‌رگه‌ریـیه و هه‌فته‌ی داهاتوو ته‌مه‌نی ده‌بێته 60 سـاڵ، له مێژه‌وه جێـگری ئوسامه بن لادن بووه. شـاره‌زایانی تێرۆرزم زۆر جار پـێـیان وایه ئه‌و ده‌بێته که‌سی گرنگ و سه‌ره‌کی ئه‌لقاعیده. زۆر له شـاره‌زایان له‌و بڕاویه‌دان ئه‌و سه‌رکردایه‌تی ئه‌لقاعیده‌ی گرتۆته ده‌ست پاش ئه‌وه‌ی مانگی ڕابردوو کۆماندۆکانی ئه‌مه‌ریکا هێرشیان کرده سه‌ر حه‌شـارگه‌که‌ی له پاکسـتان.\nبڕوا ده‌کرێت زه‌واهیری له شوێنێـکی ناوچه شاخاویـیه‌کانی نزیک سـنووری نێوان پاکسـتان و ئه‌فغانسـتاندا کاربکات. کاربه‌ده‌سـتێـکی ئه‌مه‌ریکایی بۆ نه‌هێشـتنی تێرۆرزم (جان برنان) له‌م هه‌فته‌یه‌دا گوتی ئه‌مه‌ریکا به دوایدا ده‌گه‌ڕێت.


منداڵ نەبوون بەھۆی لەولەبەوە\nلەجیھانی ئەمڕۆدا ئافرەتان زۆر ڕێگە دەگرنەبەر بۆ بەرگرتن لەمنداڵ نەبوون یان بۆ (تنڤم النسل) وەک بەکارھێنانی (دەرزی، حەب، لەولەب،... ھتد)، وەک دەزانین ڕێگەگرتن لەمنداڵ بوون بەھۆی لەولەبەوە سلبیاتی کەمترە وەک بەرگریکردن بەھۆی (دەرزی، حەب...).\nبەباشمان زانی چاوپێکەوتنێک سازبکەین لەگەڵ دکتورە ناھیدە کەریم سەعید، پسپۆڕی نەخۆشیەکانی ژناندا، تاھەندێک زایاریمان دەربارەی لەولەب بۆ ڕوون ببێتەوەو ببێتە ڕێنمایی و رێپیشاندەرێک بۆ ئەو ئافرەتانەی دەیانەوێت لەولەب وەک بەرگری لەمنداڵ بوون بەکاربھێنن.\n- لەولەب چیە؟\n- تاچەندە بەکەڵکە؟\n- چۆن کاردەکات؟\n-لایەنەخراپەکانی لەولەب چیە؟\n- ئایا ھەموو کەسێک دەتوانێت لەولەب دابنێت؟\n- بەچی دەزانرێت کەلەولەب لەجێی خۆیەتی لەپاش دانانی؟\n- ئایا دوای دانانی لەولەب سکپڕی ڕوودادات؟\n- پاش منداڵ بوون بەچەند ڕۆژ لەولەب دادەنرێت؟\n+د. ناھیدە: لەولەب دەزگایەکە لەمادەی پلاستیک دروستکراوە، بەئاسانی دەنوشتێتەوە، چەندین جۆری ھەیە داپۆشراوە بەجۆرێک ھۆرمۆنی بروجستیرون‌و جۆرێکی ترش ھەیە سادەیە، ئەم دەزگایە لەناو ڕەحمدا دادەنرێت بۆ بەرگری لەمنداڵ دروستکردن.\nلەولەب سودبەخشە بۆ ئەو کەسانەی کەناتوانن جۆری تر بەرگری بەکاربھێنن وەک ئەوانەی کەتەمەنیان لەسەرو تەمەنی (٣٥) ساڵەو جگەرە دەخۆن یان جۆرە نەخۆشیەکیان ھەیە کەزەرەر مەند دەبن بەبەکارھێنانی حەب یان دەرزی.\nلەولەب کاردەکات بەشێوەیەک کەڕێ بەتۆوی پیاو نادات بگاتە ناو ڕەحم یان لولەکان بۆدروستکردنی منداڵ، بەشێوەیەکی تر دەبێت بەڕێگر لەبەردەم منداڵ دروست بووندا.\nلایەنەخراپەکانی لەولەب ئەمانەن:\n- زیادبوونی ھەوکردنی ڕەحم.\n- ھەندێک جار زیادبوونی خوێن لەسوڕی مانگانەدا.\n-ڕێک دەکەوێت ھەندێک جار ڕەحم کون ببێت لەکاتی دانانیدا.\n-کەوتنی لەولەب یان ھاتنە خوارەوەی دەبێتە ھۆی سکپڕ بوون\nئەم کەسانە ناتوانن لەولەب دابنێن:\n-ئەوانەی کەھەوکردنی ڕەحمیان ھەیە.\n-سوڕی مانگانەیان زۆرە.\n-گرێی ڕەحمیان ھەیە.\n-ئەوانەی کەجۆرە ھەوکردنێکیان ھەیە کەبەھۆی سێکسەوە دەگوازرێتەوە.\nھەر لەولەبێک کەدادەنرێت بۆ ئافرەتان پەتێکی باریکی پێوەیە بەسەیرکردن دەتوانرێت بزانرێت لەجێی خۆیەتی یان نا یان دەتوانرێت سەردانی پزیشک بکرێت بۆ سەیرکردنی یان ھەست کردن بەئێش‌و ئازارو بێ تاقەتی.\nلەکاتی زیادبوونی خوێنی سوڕی مانگانەدا بۆی ھەیە لەولەب لەجێی خۆی نەمێنێت‌و بکەوێتە ناو لەش، باش وایە لەدوای دانانی لەولەبەوە دوای مانگێک سەردانی پزیشک بکرێت پاش ئەوە شەش مانگ جارێک، ئەگەر زۆر باش بێت ئەوە ساڵی جارێک یان کاتی ھەر کێشەیەک ئەگەر ھەبوو.\nبەڕێژەی ( ٠,٣ - ١) ژن لەکۆی (١٠٠) ژن ئەگەر لەساڵێکدا لەولەبیان دانابێت لەوانەیە منداڵ دروست ببێت.\nلەگەڵ لەولەبدا دەتوانیت لەڕۆژی (١٢-١٨)ی عادەدا واتە لەیەکەم ڕۆژی عادەوە حساب بکرێت، لەو کاتەدا دەتوانرێت بەرگریەکی تر بەکار بھێنرێت بۆمنداڵ دروست نەبوون ئەگەر سوڕی مانگانە ڕێک بێت، چونکە لەم کاتانەدا ھێلکە دادەبەزێت.\nواباشە کەدوای منداڵ بوون بەماوەی (٤-٦) ھەفتە دوای منداڵبوونی ئاسایی دابنرێت، ئەگەر بەنەشتەرگەری (عملیات) بوو ئەوا دوای (٨-١٠)ھەفتە کاتێکی گونجاوە بۆ دانانی لەولەب.\n12142 جار خوێندراوه‌ته‌وه


راپۆرتی بەڕیوەچوونی پلینۆمی پێنجەمی کۆمیتەی ناوەندی حیزبی کۆمۆنیستی ئێران بەشی ( ١ )\nپلینۆمی پێنجەمی کومیەتی ناوەندی هەڵبژێردراوی کۆنگری ١١ی حیزبی کۆمۆنیستی ئێران، لە رۆژەکانی شەممە و یەکشەممە ٢٣ و ٢٤ی مانگی رەشەممەی ١٣٩٣ بەرابەر لەگەڵ ١٤ و ١٥ی مارسی ٢٠١٥ بە ئامادە بوونی هاوڕێیانی کۆمیتەی ناوەندی کۆمەڵە کە وەک چاودێر بانگهێشت کرابوون، بەڕێوەچوو. هەڵسەنگاندنی راپۆرتی سیاسی و تەشکیلاتی کومیتەی ئیجرایی و بەرپرسانی ئۆرگانە حیزبیەکان بۆ پلینۆم و ئاڕایش و تەقسیم کاری کومیتەی ناوەندی لە دەستور جەلەسەکانی ئەم کۆبونەوەیە بوون. درێژەی قەیرانی جیهانی سەرمایەداری و ئاسەوارەکانی لەسەر توند بوونەوەی ره‌قابەتی زلهێزە سەرمایەدارییەکان، بارودۆخی سیاسی ئێران و چارەنووسی قەیرانی هەستەیی، دیمەنگای پەرەسەندنی ناڕەزایەتی کرێکاری و جەماوەری لە ئێران، پێگەی نوێی کۆماری ئیسلامی لە عێراق و هێندێکی تر لە ئاڵوگۆڕەکانی رۆژهه‌ڵاتی ناوەڕاست لە مێحوەرە سەرەکیەکانی راپۆرتی سیاسی کۆمیتەی ئیجرایی و ئەو قسە و باسانە بوون کە لە لایەن هاوڕێیانی کۆمیتەی ناوەندیەوە درانە بەر لێكدانه‌وه، هەڵسەنگاندن و شیکردنەوە.\nلە چاوگێڕانێک بەسەر بارودۆخی گشتی دنیادا، درێژەی قەیرانی جیهانی سەرمایەداری و ئاسەوارەکانی وەک یەکێک لە گرینگترین فاکتۆڕەکان لە روونکردنەوەی بارودۆخی ئێستادا جەختی لەسەر کرا. ئەم جەخت کردنە نەتەنیا لەم رووەوە زەروریە کە ئاسەوارە کۆمەڵایەتیەکانی ئەم قەیرانە هه‌لومه‌رجی کار و ژیانی زۆربەی دانیشتووانی گۆی زەوی بەرەوڕووی نەهامەتی زیاتر کردۆتەوە، بەڵکوو هەروەها بەم هۆیەشەوە گرینگە کە ئاسەوارەکانی لەسەر نیزامی پێوەندیە نێونەتەوەییەکان، لەسەر موناسباتی بلۆک بەندییەکان و هێزە گەورە سەرمایەداریەکانیش هەبووە، ره‌قابەت و کێشمەکێشی نێوان ئەم هێزانە بۆ پەرەدان بە حەوزەی نفوزی توندتر کردۆتەوە و دنیای لەگەڵ قۆناغێکی نوێ لە ناسەقامگیری و پەرەسەندنی نائەمنی بەرەڕوو کردۆتەوە.بەپێی ئامار و بۆچوونی کارناسانی کاروباری ئابووری ئەم قەیرانە سەرەڕای کەمێک هێوربوونەوە هێشتا درێژەی هەیە و رێژه‌ی گەشەی ئابووری لە زۆربەی ئابووریە گەورەکانی دنیادا هێشتا لە خوارەوە ترە لە بەر لە سەرهەڵدانی قەیرانەکە. رەوتی گەشەی ئابووری ویلایەتە یەکگرتووەکانی ئامریکا لە هەڵکشان و داکشاندایە. لە ٣ مانگەی کۆتایی ساڵی ٢٠١٤ ئاهەنگی ئەم گەشەکردنە هێور بۆتەوە و تەنیا دوو دەهوم لەسەد زیاتر لە ساڵی ٢٠١٣ راگەیەندراوە. دابەزینی رێژەی سەرمایەگوزاری بەتایبەت لە بەشی پیشەسازی و کەم بوونەوەی قەبارەی هەناردەی ئەم وڵاتە لە زۆمرەی هۆکارە گرینگەکانی هێور بوونەوەی ئاهەنگی گەشەی ئابووری ئامریکا باس دەکرێت. ئاهەنگی هێواشی گەشەی ئابووری لە بارودۆخێکدا کە تەنیا قەبارەی قەرزی رەسمی دەوڵەتی ئامریکا دەگاتە زیاتر لە ١٧ ترلیۆن دۆلار کە لەمێژووی ئامریکادا بێ وێنەیە. ئەم بارودۆخە دابەزینی زۆربەی بیمەکان و خزمەتگوزاری کۆمەڵایەتی، بەرزبوونەوەی تەوەروم و قووڵتر بوونەوەی کەلێنی نێوان هەژاری و سەروەتی بەشوێنەوەیە. بەپێی پێشبینیەکانی دەفتەری توێژینەوەی کۆنگرەی ئامریکا ئابووری ئەم وڵاتە تا ساڵی ٢٠١٧ی زایینی ناگەڕیتەوە دۆخی دەورانی بەر لە قەیرانەکە. لە ئوروپاش وەزعەکە لەمە باشتر نییە. زۆرێک لە کارناسانی کاروباری ئابووری سەرەڕای زیاد بوونی دوو، سێ لەسەدی بەرهەمهێنانی ناخالیسی میللی ئاڵمان و هێندێک لە وڵاتانی ئیسکاندیناوی لەسەر ئەم بڕوایەن کە هێشتا ناوچەی یۆرۆ لە قەیران دەرنەچووە. ئەم کارناسانە بە ئاماژە بە زیاد بوونی رێژه‌ی بێکاری بەتایبەت لە وڵاتانی باشوری ئوروپا و رێژه‌ی لەخوارەوەی بەهەمهێنانی ناخالیسی ناوخۆیی لەسەر ئەو بڕوایەن کە لە ئێستادا ناکرێ باس لە کۆتایی هاتنی قەیران بکرێت. ئەگەرچی چین مەودای زۆری لەگەڵ رێژه‌ی گەشەی ١٤ لەسەدی بەر لە قەیرانەکە هەیە، بەم حاڵەشەوە لەم دوو ساڵەی دوایشدا رێژه‌ی گەشەی ئابووری ٧ لەسەدی خۆی پاراستووە و بە بەراورد لەگەڵ ئامریکا و ئوروپا و باقی هێزە ئابوورییەکانی دنیا لە مەوقعیەتێکی باشتر دایە.\nدرێژەی قەیرانی جیهانی سەرمایەداری و رەوتی سەرلەنوێی دابەش کردنەوە و جێگۆڕکێی جیهانی هێزە ئابوورییەکان بۆتەهۆی توندبوونەوەی ره‌قابەتی هێزە گەورە سەرمایەداریەکان بۆ پەرەدان بە ناوچەی نفوز لە شوێنە جۆراوجۆرەکانی دنیادا. توندبوونەوەی کێشمەکێشی نێوان هێزە گەورە سەرمایەداریەکان بۆ شکڵدان بە بلۆک بەندییە نوێ سیاسی و ئابووریەکان دیاردەیەکی تازە نییە و لە تایبەتمەندی زاتی سەرمایه‌داری ئیمپریالیستیەوە سەرچاوە دەگرێت. ئەمە نە تەنیا تیئۆری سەرمایەداری لە سەردەمی ئیمپریالیزمدا، بەڵکوو ئەزمونە مێژوییەکانیش نیشانیان داوە. لە سەرەتای سەدەی بیستدا کاتێک کە هێزی ئابووری و هێزی دەریایی بریتانیا بەرەو پوکانەوە دەچوو و هێژمونیەکەی لە بەرانبەر هاتنە مەیدانی ویلایەتە یەکگرتوەکانی ئامریکا و ئاڵماندا وەک دوو رەقیب و دوو هێزی بانتری سەنعەتی و دەریایی کەوتە ژێر گوشارەوە، ره‌قابەت لەسەر پاراستن و پەرەپێدانی ناوچەی ژێر نفوز لە ئوروپا، ئاسیای شەرقی، رۆژهه‌ڵاتی ناوه‌ڕاست و مەدیتەرانە توند بۆوە و دەورەیەک قەیران و ناسەقامگیری لەگەڵ خۆیدا هێنان. لێرەدا به هیچ شێوازێك قسە لەسەر بەراورد کردنی هێزی ئابووری و نیزامی ئامریکا لەگەڵ بریتانیای سەرەتای سەدەی رابردوو نییە. ئامریکا هێشتاش گەورەترین هێزی ئابووری و نیزامی دنیایە. بەڵام رەوتی روو لە دابەزینی توانایی ئابووری ئامریکا کە بەدوای کۆتایی هاتنی شەڕی سارددا بە روونی خۆی نیشان داوە. چین وەک دووهەمین هێزی ئابووری و نیزامی دنیا بە لەبەرچاو گرتنی بودجەیەکی زۆر کە بۆ بونیەی هێزە دەریاییەکەی تەرخان کراوە، سەری هەڵدا. روسیە سەرلەنوێ وەک هێزێکی ئیمپریالیستی کە نفوزی ئامریکا و ئوروپای لە ناوچە ستراتیژیكیەکانی دنیادا توشی کێشە کرد. شەڕ و قەیران لە رۆژهه‌ڵاتی ناوەڕاست لە شوێنێکدا کە ناوچەی نفوزی بێ رەقیبی ئامریکا بوو، دەرخەری ئەم راستیەیە کە رەوتی بەرەوڕوو بوونەوە لەگەڵ هێزی ئامریکا لەم ناوچەیەشدا دەستیپێکردوە.\nده‌خاڵەتی روسیە لە ئۆکراین و سەرەڕای دژایەتی ئامریکا، ناتۆ و یەکێتی ئوروپا تەنیا لە باردۆخێکدا ئیمکانپەزیر بوو کە ئامریکا و ناتۆ بۆیان دەرکەوتووە لە هاوسەنگی هێزی جیهانی ئەمرۆدا، ناتوانن لە لێواری سنورەکانی روسیەدا قودرەت نمایی بکەن. رووداوەکانی ئۆکراین یەکێک لە نیشانەکانی دیسان دابەش بوونەوەی جیهانیی توانایی ئابووری و چونەژێر پرسیاری هێژمۆنی ئابووری و نیزامی ئامریکایە. دەرکەوتن و پەرەسەندنی حەوزەی فەعالیەتی دیاردەیەکی وەک داعش لەژێر چەتری پشتیوانی ئەو حکومەتانەدا کە تا دوێنێ تەکیەگای نفوزی بێ ئەملاو ئەولای ئامریکا بوون لە رۆژهه‌ڵاتی ناوەڕاست و پێویستی ئامریکا بە شکڵدان بە هاوپه‌یمانی نێونەتەوەیی لەدژی ئەم هێزە ناوچەییە، بەگشتی سەلمێنەری ئەو مەوقعیەتە نوێیەیە کە ئامریکا بەدەستی هێناوە. زیاد بوونی ٥٠ لەسەدی بودجەی نیزامی چین لە ماوەی ٥ ساڵی رابردوودا و حەز و ئارەزوی بێ سنوری بۆ بەهێز کردنی بونیەی نیزامی بە ئامانجی زاڵ بوونی تەواو بەسەر ئەو رێڕەوە دەریاییانەدا کە ئابووری سەنعەتی چین وابەستەیەتی و دەستی پەیدا کردن بەسەر ژاپۆندا وەک سێهەمین هێزی ئابووری دنیا سەبارەت بە خاوەنداریەتی بەسەر ئەو جەزیرە چۆڵانەدا کە کێشەیان لەسەرە، بەگشتی دەرخەری ئەوەن کە چین دەیەوێ لە ١٠ ساڵی داهاتوودا لە کێشە جیهانیەکاندا قسەی یەکەم بکات. گرایش بەرەو زیاد کردنی بودجەی نیزامی و مه‌سابەقاتی تەسلیحاتی لەنێو هێزە گەورە ئابوورییەکانی دنیادا یەکێکی دیكه لە نیشانەکانی گۆڕانی هاوسەنگی هێزە لە نیزامی موناسباتی نێونەتەوەییدا. ئەم بارودۆخە دنیای بەرەوڕووی قۆناغێک لە ناسەقامگیری و پەرەسەندنی نائەمنی کردۆتەوە.\nلە لایەکەوە درێژەی قەیرانی جیهانی سەرمایەداری و تاریک بوونی دیمەنگای گەشەی ئابووری بەردەوام بوونی ناڕەزایەتیە کرێکاری و جەماوەرییەکانی کردۆتە بابەتێکی حەتمی و چارهەڵنەگر. لەسەر بەستێنی ئەم حەرەکەتە کۆمەڵایەتیە پایەی مادی بۆ بنیادنانەوەی حەرەکەتی چەپ و سوسیالیستی بەهێزتر دەبێت. لە لایەکی دیکەوە ره‌قابەت لەنێوان هێزە گەورە سەرمایەداریەکان و بێ سوباتی لە نیزامی موناسباتی نێونەتەوەییدا، شەڕ و بشێوی لە کانونەکانی قەیران لە دنیادا پەرە پێدەدات. لەسەر زەمینەی ئەم قەیرانانە رەوتە دەستە راستیەکان لە ناخی ئوروپای خاوەن تەمەدوندا سەر هەڵئەدەن و بە غودەی سەرەتانی وەک داعش و حوسییەکان لە رۆژهەڵاتی ناوەڕاست و شەباب و بۆکوحەرام لە ئافریقا، ئیمکانی شکڵ گرتن دەدرێت. ئەگەرچی مومکینە لەسەر ناوەرۆکی شەڕی کۆنەپەرستانەی دەسەڵات لەنێوان دەوڵەتانی ئیمپریالیستی و ناسەقامگیری ئێستادا هێندێک دەرفەت دروست بێت و بۆ نمونە دوای ٥٥ ساڵ خەڵکی کوبا بتوانن پشویەک بدەن و بە سوک بوونی باری قورسی گەمارۆ ئابوورییەکان خۆش بین بن و یان “سیریزا” لە یۆنان بۆ کەمکردنەوەی گوشارەکانی ئاڵمان و ناوەندە ماڵیەکانی ئوروپا ببێتە خاوەنی توانای مانۆڕدان، بەڵام توندبوونەوەی ئەم ره‌قابەتانە لە هەمانحاڵدا پەرەگرتنی نائەمنی و زیاد بوونی کارەساتی ئینسانی لە ئاستی مەترسیداردای کردۆتە خەتەرێکی راستەقینە.